cyanic-selkie/wikianc huggingface dataset:
ഹെർമിറ്റേജ് മ്യൂസിയം
ശാശ്വതമായി പ്രദർശിപ്പിച്ചിരിക്കുന്ന അതിന്റെ ശേഖരങ്ങളിൽ മൂന്ന് ദശലക്ഷത്തിലധികം ഇനങ്ങൾ ഉൾപ്പെടുന്നു (അതിന്റെ മൂന്നിലൊന്ന് നാണയശാസ്ത്ര ശേഖരണമാണ്). പാലസ് എംബാങ്ക്‌മെന്റിനോടൊപ്പം റഷ്യൻ ചക്രവർത്തിമാരുടെ മുൻ വസതിയായ വിന്റർ പാലസ് ഉൾപ്പെടെ ആറ് ചരിത്രപരമായ കെട്ടിടങ്ങളുടെ ഒരു വലിയ സമുച്ചയമാണ് ഈ ശേഖരങ്ങൾ ഉൾക്കൊള്ളുന്നത്. അവ കൂടാതെ, മെൻഷിക്കോവ് കൊട്ടാരം, പോർസലൈൻ മ്യൂസിയം, സ്റ്റാരായ ഡെരെവ്നിയയിലെ സംഭരണ സൗകര്യം, ജനറൽ സ്റ്റാഫ് ബിൽഡിംഗിന്റെ കിഴക്കൻ ഭാഗം എന്നിവയും മ്യൂസിയത്തിന്റെ ഭാഗമാണ്. മ്യൂസിയത്തിന് വിദേശത്ത് നിരവധി പ്രദർശന കേന്ദ്രങ്ങളുണ്ട്. ഹെർമിറ്റേജ് ഒരു ഫെഡറൽ സ്റ്റേറ്റ് സ്വത്താണ്. 1992 ജൂലൈ മുതൽ മ്യൂസിയത്തിന്റെ ഡയറക്ടർ മിഖായേൽ പിയോട്രോവ്സ്കി ആയിരുന്നു.
പ്രധാന മ്യൂസിയം സമുച്ചയത്തിലെ ആറ് കെട്ടിടങ്ങളിൽ അഞ്ചെണ്ണം - വിന്റർ പാലസ്, സ്മോൾ ഹെർമിറ്റേജ്, ഓൾഡ് ഹെർമിറ്റേജ്, ന്യൂ ഹെർമിറ്റേജ്, ഹെർമിറ്റേജ് തിയേറ്റർ എന്നിവ പൊതുജനങ്ങൾക്കായി തുറന്നിരിക്കുന്നു. വിദേശ വിനോദസഞ്ചാരികൾക്കുള്ള പ്രവേശന ടിക്കറ്റിന് റഷ്യയിലെയും ബെലാറസിലെയും പൗരന്മാർ നൽകുന്ന ഫീസിനേക്കാൾ കൂടുതലാണ്. എന്നിരുന്നാലും, എല്ലാ സന്ദർശകർക്കും എല്ലാ മാസത്തിലെയും മൂന്നാമത്തെ വ്യാഴാഴ്ച പ്രവേശനം സൗജന്യമാണ്. കൂടാതെ വിദ്യാർത്ഥികൾക്കും കുട്ടികൾക്കും ദിവസവും സൗജന്യമാണ്. തിങ്കളാഴ്ചകളിൽ മ്യൂസിയം അടച്ചിരിക്കും. വ്യക്തിഗത സന്ദർശകർക്കുള്ള പ്രവേശന കവാടം വിന്റർ പാലസിലാണ് സ്ഥിതി ചെയ്യുന്നത്. മുറ്റത്ത് നിന്ന് പ്രവേശിക്കാം.
കെട്ടിടങ്ങൾ
യഥാർത്ഥത്തിൽ, "സ്മോൾ ഹെർമിറ്റേജ്" ആയിരുന്നു ശേഖരം ഉൾക്കൊള്ളുന്ന ഒരേയൊരു കെട്ടിടം. ഇന്ന്, ഹെർമിറ്റേജ് മ്യൂസിയം പാലസ് എംബാങ്ക്‌മെന്റിലും അതിന്റെ സമീപപ്രദേശങ്ങളിലും നിരവധി കെട്ടിടങ്ങൾ ഉൾക്കൊള്ളുന്നു. ചെറിയ ഹെർമിറ്റേജിന് പുറമേ, മ്യൂസിയത്തിൽ ഇപ്പോൾ "പഴയ ഹെർമിറ്റേജ്" ("വലിയ ഹെർമിറ്റേജ്" എന്നും അറിയപ്പെടുന്നു), "ന്യൂ ഹെർമിറ്റേജ്", "ഹെർമിറ്റേജ് തിയേറ്റർ", റഷ്യൻ സാർമാരുടെ മുൻ പ്രധാന വസതി "വിന്റർ പാലസ്" എന്നിവയും ഉൾപ്പെടുന്നു. സമീപ വർഷങ്ങളിൽ, ഹെർമിറ്റേജ് വിന്റർ പാലസിന് അഭിമുഖമായി പാലസ് സ്ക്വയറിലെ ജനറൽ സ്റ്റാഫ് ബിൽഡിംഗിലേക്കുംമെൻഷിക്കോവ് കൊട്ടാരത്തിലേക്കും വ്യാപിച്ചു.
പുറംകണ്ണികൾ
വർഗ്ഗം:മ്യൂസിയങ്ങൾ
സീഡർസ് ഓഫ് ഗോഡ്
സീഡർസ് ഓഫ് ഗോഡ് (Cedars of God) (അറബി: أرز الرب അർസ് ആർ-റബ്ബ് "സീഡർസ് ഓഫ് ലോർഡ്") ലെബനൻ സീഡറിന്റെ അവസാനത്തെ വനങ്ങളിൽ ഒന്നാണ് ബിഷാരി പർവ്വതം. പുരാതന കാലത്ത് ലെബനോൻ പർവ്വതത്തിൽ ഉടനീളം കാണപ്പെട്ടിരുന്നു. ഫിനീഷ്യക്കാർ, ഇസ്രായേല്യർ, ഈജിപ്തുകാർ, അസീറിയക്കാർ, ബാബിലോണിയർ, പേർഷ്യക്കാർ, റോമാക്കാർ, തുർക്കികൾ എന്നിവർ അവിടെയുള്ള മരങ്ങൾ ചൂഷണം ചെയ്തു. കപ്പൽ നിർമ്മാണത്തിനായി ഈജിപ്തുകാർ വനം കൊള്ളയടിച്ചിരുന്നു. റെയിൽവേ നിർമ്മാണത്തിൽ ഓട്ടോമൻ സാമ്രാജ്യം ദേവദാരു ഉപയോഗിച്ചിരുന്നു.
മതഗ്രന്ഥങ്ങൾ
The Cedar Forest of ancient Mesopotamian religion appears in several sections of the Epic of Gilgamesh.
The Lebanon Cedar is frequently mentioned in the Bible. Example verses include:
സാഹിത്യ ഗ്രന്ഥങ്ങൾ
Alphonse de Lamartine visited the place during his travel in Leban (1832–33), and mentioned the cedars in some texts. Henry Bordeaux came also in 1922 and wrote, Yamilé, a story about the place.
പോൾ ആബിൾമാൻ
പോൾ ആബിൾമാൻ (ജീവിതകാലം: 13 ജൂൺ 1927 – 25 ഒക്ടോബർ 2006) ഒരു ഇംഗ്ലീഷ് നാടകകൃത്തും നോവലിസ്റ്റുമായിരുന്നു. അദ്ദേഹത്തിൻറെ പരീക്ഷണാത്മകനോവലായ  “I Hear Voices” 1958 ൽ ഒളിമ്പിയ പ്രസ് പ്രസിദ്ധീകരിച്ചിരുന്നു.
ജീവിതരേഖ
യോർൿഷയറിലെ ലീഡ്സിൽ ഒരു ജൂതകുടുബത്തിലാണ് ആബിൾമാൻ ജനിച്ചത്. അദ്ദേഹം ലണ്ടനിലെ ഹാംസ്റ്റഡിൽ സ്ഥിരതാമസമാക്കിയിരുന്നു. അദ്ദേഹത്തിൻറെ പിതാവ് ഒരു തയ്യൽക്കാരനും മാതാവ് ഒരു നടിയുമായിരുന്നു. ആബിൾമാൻ രണ്ടുതവണ വിവാഹം കഴിച്ചിരുന്നു. ആദ്യം 1958 ൽ ടിന കാർസ് ബ്രൌണിനെയും വിവാഹമോചിതനായശേഷം ഷെയ്‍ള ഹട്ടൺ ഫോക്സിനെ 1978 ൽ വിവാഹം കഴിച്ചിരുന്നു. ടിന കാർസ് ബ്രൌണിലും ഷെയ്ല ഹട്ടൺ ഫോക്സിലുമായി ഒരോ പുത്രന്മാരുമുണ്ട്.
അവലംബം
വർഗ്ഗം:ഇംഗ്ലീഷ് നാടകകൃത്തുക്കൾ
നോം പെൻ
കമ്പോഡിയയുടെ തലസ്ഥാനവും രാജ്യത്തെ ഏറ്റവും വലിയ നഗരവുമാണ് നോം പെൻ ( or .മെകോങ്, ബസാപ് നദികളുടെ കരയിൽ സ്ഥിതി ചെയ്യുന്ന നോം പെൻ ഫ്രഞ്ച് ഭരണകാലം മുതൽതന്നെ കമ്പോഡിയയുടെ തലസ്ഥാനമായി അംഗീകരിക്കപ്പെട്ടിട്ടുണ്ട്.ഏഷ്യയുടെ മുത്ത് എന്ന് അറിയപ്പെടുന്ന നോം പെൻ ഇന്തോ-ചൈന മേഖലയിലെ ഏറ്റവും മനോഹരമായ നഗരങ്ങളിലൊന്നായാണ് അറിയപ്പെടുന്നത് .നഗരമധ്യത്തിലായി സ്ഥിതിചെയ്യുന്ന വാറ്റ് നോം ക്ഷേത്രത്തിന്റെ പേരിൽ നിന്നുമാണ് നഗരത്തിന് ഈ പേർ ലഭിച്ചത്.1434ൽ സ്ഥാപിതമായ ഈ നോം പെൻ ഇന്ന് ലോകപ്രശസ്തമായ ഒരു ടൂറിസ്റ്റ് കേന്ദ്രം കൂടിയാണ്.ഫ്രഞ്ച് കോളനിവൽകരണത്തിന്റെ ശേഷിപ്പുകൾ ഇന്നും ഈ പുരാതനനഗരത്തിൽ കാണുവാൻ കഴിയും.
സ്ഥിതി വിവര കണക്കുകൾ
2008 സെൻസസ് അനുസരിച്ച് നോം പെൻ നഗരത്തിലെ ജനസംഖ്യ 2,009,264 ആണ് .നഗരത്തിലെ ജനസംഖ്യാവളർച്ച 3.92 % ആയി കണക്കാക്കുന്നു.നഗരജനസംഖ്യയുടെ 90 ശതമാനവും പ്രാദേശികവാസികളായ ഖെമ്രുകളാണ്. വിയറ്റ്നാം,തായ്ലന്റ്,ചൈന എന്നിവടങ്ങളിൽനിന്നുള്ളവരും ഇവിടെ താമസിക്കുന്നു.നഗരവാസികളിലേറെയും ബുദ്ധമതവിശ്വാസികൾ ആണ്. പ്രാദേശികഭാഷയായ ഖെമ്ർ തന്നെയാണ് ഔദ്യോഗികഭാഷയെങ്കിലും ഇംഗ്ലീഷ്, ഫ്രഞ്ച് ഭാഷകളും ഇവിടുത്തുകാർ സംസാരിക്കാറുണ്ട്.
ഭൂമിശാസ്ത്രം
തെക്കൻ കമ്പോഡിയയിലെ കാണ്ടൽ പ്രവിശ്യയിലാണ് നോം പെൻ നഗരം സ്ഥിതി ചെയ്യുന്നത്.മെകോങ്,ബസാപ് നദികളും ടോൺ സ്ലേ തടാകവും നഗരത്തിലേകാവശ്യമായ ജലം നൽകുന്നു.സമുദ്രനിരപ്പിൽനിന്നും 12 മീറ്ററോളം ഉയരത്തിലായാണ് സ്ഥിതി ചെയ്യുന്നതെങ്കിലും മഴക്കാലത്ത് മെകോങ്,ബസാപ് നദികൾ കരകവിയുന്നത് നഗരജീവിതത്തെ ബുദ്ധിമുട്ടിലാക്കാറുണ്ട് .സവേന മെഖലയായ ഇവിടെ സെപ്തംബർ-ഒക്ടോബർ മാസങ്ങളിൽ കനത്തമഴയും ജനുവരി-ഫെബ്രുവരി മാസങ്ങളിൽ കൊടും വരൾച്ചയും അനുഭവപ്പെടാറുണ്ട്.
സഹോദരനഗരങ്ങൾ
നോം പെൻ താഴെപ്പറയുന്ന നഗരങ്ങളുമായി ബന്ധപ്പെട്ടിരിക്കുന്നു:
പുറത്തേയ്ക്കുള്ള കണ്ണികൾ
വർഗ്ഗം:ഏഷ്യയിലെ തലസ്ഥാനങ്ങൾ വർഗ്ഗം:കംബോഡിയയിലെ പട്ടണങ്ങൾ
മുഹമ്മദ് ബിൻ സൗദ്
മുഹമ്മദ് ബിൻ സൗദ് (Arabic: محمد بن سعود ‎) (d. 1765) ഇബ്ൻ സൗദ് എന്നും അറിയപ്പെടുന്നു. അൽ ദിരിയയുടെ എമീറും ആദ്യത്തെ സൗദി രാജ്യത്തിന്റെ സ്ഥാപകനുമായിരുന്നു. രാജ്യത്തിന്റെ സൗദി എന്ന പേര് ഇദ്ദേഹത്തിന്റെ അച്ഛ്റെ ബഹുമാനാർത്ഥമായി ഇട്ടതാണ് (സൗദ് ബിൻ മുഹമ്മദ് ബിൻ മിഗ്രിൻ). ഇദ്ദേഹം പതിനേഴാം നൂറ്റാണ്ടിന്റെ മധ്യഭാഗത്ത് റിയാദിനടുത്ത് അൽ ദിരിയ എന്ന എമിറാത്തിന്റെ തലവനായ സൗദ് ബിൻ മുഹമ്മദ് ബിൻ മിഗ്രിന്റെ മകനായി ജനിച്ചു.
അവലംബം
വർഗ്ഗം:സൗദ് രാജകുടുംബം
കണ്ടാലെത്രയും കൗതുകമുണ്ടിതിനെ
right|thumb|250px|ദമയന്തിയും സന്ദേശവാഹക അരയന്നവും ചിത്രകാരൻ:[[രാജാ രവിവർമ്മ]] ഉണ്ണായിവാരിയരുടെ നളചരിതം ആട്ടക്കഥ ഒന്നാം ദിവസത്തിലെ ഒരു പദമാണ് കണ്ടാലെത്രയും കൗതുകമുണ്ടിതിനെ.
ആട്ടക്കഥ: നളചരിതം ഒന്നാം ദിവസം രാഗം: യദുകുലകാബോജി
കഥാപാത്രങ്ങൾ: ദമയന്തി,
ചരണം
കണ്ടാലെത്രയും കൗതുകമുണ്ടിതിനെപ്പണ്ടു കണ്ടില്ല ഞാനേവംവിധം കേട്ടുമില്ലാ.
സ്വർണ്ണവർണ്ണമരയന്നം മഞ്ജുനാദമിതു നിർണ്ണയമെനിക്കിണങ്ങുമെന്നു തോന്നും.
തൊട്ടേനേ ഞാൻ കൈകൾകൊണ്ടു തോഴിമാരേ - കൈക്കൽ കിട്ടുകിൽ നന്നായിരുന്നു കേളി ചെയ്‌വാൻ.
ക്രൂരനല്ല സാധുവത്രേ ചാരുരൂപൻ - നിങ്ങൾ ദൂരെനില്പിൻ; എന്നരികിൽ ആരും വേണ്ടാ.
അർത്ഥം
കണ്ടാൽ വളരെ കൗതുകം തോന്നിക്കുന്ന ഇത്തരമൊന്ന്‌ ഞാൻ കണ്ടിട്ടോ കേട്ടിട്ടോ ഇല്ല. സ്വർണവർണവും മനോഹരമായ നാദവുമുള്ള ഇത്‌ എന്നോടിണങ്ങും എന്നു തോന്നുന്നു. തോഴിമാരേ, ഞാൻ കൈകൾകൊണ്ട്‌ ഇതിനെ തൊട്ടല്ലൊ! സുന്ദരരൂപനായ ഇവൻ ക്രൂരനല്ല; പാവമാണ്‌. നിങ്ങൾ ദൂരെ നില്ക്കുക. എന്റെ അരികിൽ മറ്റാരും വേണ്ട.
പുറത്തേക്കുള്ള കണ്ണികൾ
വർഗ്ഗം:നളചരിതം
ഹോളി ക്രോസ്, അലാസ്ക
ഭൂമിശാസ്ത്രം
ഹോളി ക്രോസ് പട്ടണത്തിന്റെ അക്ഷാംശ രേഖാംശങ്ങൾ 62.19806°N, -159.77333°W ആണ്.
അമേരിക്കൻ ഐക്യനാടുകളുടെ സെൻസസ് ബ്യൂറോയുടെ കണക്കുകൾ പ്രകാരം ഹോളി ക്രോസ് പട്ടണത്തിന്റെ ആകെ വിസ്തൃതി 37.4 sqmi ആണ് ഇതിൽ, 31.3 sqmi കരഭാഗം മാത്രവും ബാക്കി 6.2 sqmi ഭാഗം (16.51 ശതമാനം) ജലഭാഗവുമാണ്.
References
വർഗ്ഗം:അലാസ്കയിലെ പട്ടണങ്ങൾ
വി. മിഥുൻ
കേരളീയനായ ഫുട്ബോൾ താരമാണ് '''വി. മിഥുൻ '''. കണ്ണൂർ സ്വദേശിയായ മിഥുൻ 2022 ൽ സന്തോഷ് ട്രോഫി നേടിയ കേരള ഫുട്ബോൾ ടീമിന്റെ ഗോളിയായിരുന്നു. കേരള യുണൈറ്റഡ് ഫുട്ബോൾ ടീമംഗമാണ്.
ഷൂറിയ
ഡിപ്റ്ററോകാർപേസീ സസ്യകുടുംബത്തിലെ ഒരു ജനുസാണ് ഷൂറിയ (Shorea). മിക്കവാറും എല്ലാം മഴക്കാട്ടിലെ മരങ്ങളായ ഈ ജനുസിൽ 196 സ്പീഷിസുകൾ ഉണ്ട്. തെക്കു കിഴക്കേ ഏഷ്യ, ഉത്തരേന്ത്യ, മലേഷ്യ, ഇന്തോനേഷ്യ, ഫിലിപ്പൈൻസ് എന്നിവിടങ്ങളിൽ ഈ ജനുസിലെ മരങ്ങൾ തദ്ദേശീയമായി കാണപ്പെടുന്നു. സപുഷ്പികളിലെ ഏറ്റവും ഉയരമുള്ള മരം ഷൂറിയ ജനുസിലെ 88.3 മീറ്റർ ഉയരമുള്ള ഷൂറിയ ഫക്വേഷിയാന ബോർണിയോ ദ്വീപിലെ തവൗ ഹിൽസ് ദേശീയോദ്യാനത്തിൽ ആണ് ഉള്ളത്. ഈ ഉദ്യാനത്തിൽ ഷൂറിയയിലെ 80 മീറ്ററിൽ ഏറെ ഉയരമുള്ള മറ്റ് അഞ്ച് സ്പീഷിസ് മരങ്ങൾ കൂടി ഉണ്ട്. ബോർണിയോയിൽ ഷൂറിയയുടെ 138 സ്പീഷിസ് കണപ്പെടുന്നതിൽ 91 എണ്ണം ആ ദ്വീപിലെ തദ്ദേശീയം ആണ്. "മെരാതി", "lauan", "luan", "lawaan", "സെറയ", "ബാലു", "ബംഗ്കിരയ്", "ഫിലിപ്പീൻ മഹാഗണി" തുടങ്ങിയ ഈ ജനുസ്സിൽ ഉൾപ്പെടുന്ന സാമ്പത്തിക പ്രധാന്യമുള്ള മരങ്ങളാണ്.
പ്രജനനം
ഷൂറിയയിലെ മിക്ക സ്പീഷിസുകളും ജനറൽ ഫ്ലവറിങ്ങ് സ്വഭാവമുള്ളതാണ്. ജനറൽ ഫ്ലവറിങ്ങ് എന്നു പറഞ്ഞാൽ മൂന്നു മുതൽ 10 വർഷങ്ങളുടെ ഇടവേളയിൽ ചിട്ടയല്ലാതെ പുഷ്പിക്കുന്ന രീതിയാണ്. ഇക്കാലത്തിനിടയിൽ ഒട്ടുമിക്ക ഡിപ്റ്റോക്കാർപ്പുകളും മറ്റു കുടുംബത്തിലെ മരങ്ങളും കൂട്ടമായി പൂക്കുന്നു. ഈ രീതി പരാഗണം നന്നായി നടക്കാനും വിത്തു മോഷ്ടിക്കുന്ന ഇരകളെ തൃപ്തിപ്പെടുത്താനും ആണെന്ന് കരുതുന്നു. രണ്ടു കാരണങ്ങളും ശരിയാണെന്നു കരുതുന്നുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:സസ്യജനുസുകൾ
ഹപി
ലഘുചിത്രം|Hapi, shown as an iconographic pair of [[Genius (mythology)|genii symbolically tying together upper and lower Egypt.]] പുരാതന ഈജിപ്ഷ്യൻ വിശ്വാസപ്രകാരം നൈൽ നദിയിൽ ഉണ്ടാകുന്ന വാർഷിക പ്രളയത്തിന്റെ അധിപ ദേവതയാണ്  ഹപി (ഇംഗ്ലീഷ്: Hapi). നൈലിൽ ഉണ്ടാകുന്ന വെള്ളപൊക്കം കാരണമാണ് അതിന്റെ തീരങ്ങളിൽ ഫലഭൂയിഷ്ടമായ എക്കൽമണ്ണ് നിക്ഷേപിക്കപ്പെടുന്നതും, ഈജിപ്റ്റിൽ കൃഷി സാധ്യമാകുന്നതും. ചതുപ്പിലും മറ്റും വളരുന്ന മത്സ്യങ്ങളുടെയും പക്ഷികളുടേയും ദേവതയായും ഹപിയെ കരുതിയിരുന്നു. മിശ്രലിംഗരൂപത്തിലുള്ള ഒരു ദേവനായാണ് ഹപിയെ ചിത്രീകരിക്കാറുള്ളത്.
നൈലിലെ വെള്ളപ്പൊക്കത്തെ ഹപിയുടെ വരവായ് പുരാതന ഈജിപ്ഷ്യർ കരുതിയിരുന്നു. ഈ വെള്ളപ്പൊക്കമാണ് ഈജിപ്റ്റിലെ നൈൽ നദിക്കരയിലെ ഫലഭൂയിഷ്ടമായ മണ്ണിന്റെ കാരണം, ആയതിനാൽ ഹപിയെ ഫലപുഷ്ടിയുടെ ദേവനായും സങ്കല്പിച്ചിരുന്നു. ബൃഹത്തും സമ്പുഷ്ടവുമായ വിളവ് കൊണ്ടുവരുന്ന ദേവൻ എന്ന സങ്കല്പത്തിൽ, ഹപിയെ വലിയ സ്തനങ്ങളോടെയാണ് ചിത്രീകരിച്ചിരുന്നത്. ഫലപുഷ്ടിയുടെ മൂർത്തിരൂപം എന്ന നിലയിൽ ചിലപ്പോഴൊക്കെ ഹപിയെ "ദൈവങ്ങളുടെ പിതാവ്" എന്നും വിശേഷിപ്പിച്ചിരുന്നു.
നൈലിന്റെ ഉദ്ഭവസ്ഥാനമായി കരുതിയിരുന്ന അസ്വാനിനടുത്തുള്ള ഒരു ഗുഹയിലാണ് ഹപി വസിക്കുന്നത് എന്ന് ഈജിപ്ഷ്യർ വിശ്വസിച്ചിരുന്നു. എലിഫന്റൈനാണ് ഹപിയുടെ പ്രധാന ആരാധനാകേന്ദ്രം. സ്ഥിരമായ ജലനിരപ്പ് ലഭിക്കുന്നാതിനായുള്ള പ്രാർഥനങ്ങൾ എലിഫന്റൈനിലെ പുരോഹിതർ നടത്തിയിരുന്നു.
എസ്. അജ്മൽ
കേരളീയനായ ഫുട്ബോൾ താരമാണ് '''എസ്. അജ്മൽ '''. പാലക്കാട് സ്വദേശിയായ അജ്മൽ 2022 ൽ സന്തോഷ് ട്രോഫി നേടിയ കേരള ഫുട്ബോൾ ടീമിൽ ഗോളിയായിരുന്നു. കെ എസ് ഇ ബി ഫുട്ബോൾ ടീമംഗമാണ്.
അവലംബം
വർഗ്ഗം:കേരളത്തിലെ ഫുട്ബോൾ കളിക്കാർ
മാരിനർ 10
ആദ്യമായി ബുധനെ നിരീക്ഷിച്ച ബഹിരാകാശപേടകം മാരിനർ 10 ആണ്‌, 1974 മുതൽ 1976 വരെയുള്ള കാലയളവിൽ മാരിനർ 10 ബുധനെ സമീപിച്ച്‌ പഠനങ്ങൾ നടത്തുകയും ഈ ഗ്രഹത്തിന്റെ 45 ശതമാനത്തോളം ഭാഗങ്ങൾ മാത്രം പകർത്തുകയും ചെയ്തു. രണ്ടാമതായി ബുധനെ നിരീക്ഷിച്ചത് മെസെഞ്ചർ ബഹിരാകാശപേടകമാണ്‌, 2008 ജനുവരി 14 ൽ നടത്തിയ നിരീക്ഷണത്തിൽ ബാക്കിയുള്ളതിൽ ഏതാണ്ട് 30 ശതമാനം ഭാഗങ്ങൾക്കൂടി പകർത്തുവാൻ സാധിച്ചു. 2009
പുറത്തേക്കുള്ള കണ്ണികൾ
വർഗ്ഗം:ബഹിരാകാശപേടകങ്ങൾ
ക്വെറ്റ
പാകിസ്താനിലെ ബലൂചിസ്ഥാൻ പ്രവിശ്യയുടെ തലസ്ഥാനവും വലിയ നഗരവുമാണ് ക്വെറ്റ. സമുദ്രനിരപ്പിൽ നിന്നും ഏറ്റവും ഉയരത്തിൽ സ്ഥിതി ചെയ്യുന്ന പാകിസ്താനിലെ ഏക വൻ നഗരവുമാണ് ക്വെറ്റ. വിവിധയിനം ഫലവർഗങ്ങളാൽ സമൃദ്ധമായതിനാൽ ഈ നഗരം പാകിസ്താന്റെ പഴത്തോട്ടം എന്നും അറിയപ്പെടുന്നു.
ഒരു ദശലക്ഷമാണ് നഗര ജനസംഖ്യ. അഫ്ഗാനിസ്ഥാനും ഇറാനും സമീപമായതിനാൽ വാണിജ്യപരമായും പ്രതിരോധ പരമായും ഏറെ പ്രാധാന്യമുണ്ട്. മധ്യേഷ്യയിൽ നിന്നും ദക്ഷിണേഷ്യയിലേക്കുള്ള കവാടമായി അറിയപ്പെട്ടിരുന്ന ബൊലാൻ പാസ് ക്വറ്റ വഴിയാണ് കടന്നു പോകുന്നത്.
അവലംബം
വർഗ്ഗം:പാകിസ്താനിലെ നഗരങ്ങൾ വർഗ്ഗം:ബലൂചിസ്ഥാൻ, പാകിസ്താൻ
ശരീരഭാരസൂചിക
ശരീരഭാരസൂചിക (Body Mass Index) എന്നത് ഒരു വ്യക്തിയുടെ പിണ്ഡവും (ഭാരം) ഉയരവും അടിസ്ഥാനപ്പെടുത്തിയുളള ഒരു സൂചികയാണ്. ശരീരപിണ്ഡത്തെ ഉയരത്തിന്റെ വർഗ്ഗം കൊണ്ട് ഹരിക്കുന്നതാണ് ശരീരഭാരസൂചിക, കിലോഗ്രാം/മീറ്റർ 2 ആണ് ഇതിന്റെ ഏകകം. പിണ്ഡം കിലോഗ്രാമിലും ഉയരം മീറ്ററിലും ആണ് അളക്കുന്നത്.
ശരീരഭാരസൂചിക എളുപ്പത്തിൽ അറിയുന്നതിനായി പിണ്ഡവും ഉയരവും ആസ്പദമാക്കിയുളള ശരീരഭാരസൂചികാപട്ടികകളും ചാർട്ടുകളും ലഭ്യമാണ്.
ശരീരകലകളുടെ പിണ്ഡം (പേശികൾ, കൊഴുപ്പ്, അസ്ഥികൾ), ഉയരം എന്നിവയെ അടിസ്ഥാനമാക്കി ഒരു വ്യക്തിയെ ഭാരം കുറഞ്ഞവൻ, സാധാരണ ഭാരം, അമിതഭാരം, അല്ലെങ്കിൽ പൊണ്ണത്തടി എന്നിങ്ങനെ തരംതിരിക്കാൻ ശരീരഭാരസൂചിക ഉപയോഗിക്കുന്നു. ഭാരക്കുറവ് (18.5-ൽ താഴെ kg/m 2 ), സാധാരണ ഭാരം (18.5 മുതൽ 24.9 വരെ), അമിതഭാരം (25 മുതൽ 29.9 വരെ), പൊണ്ണത്തടി (30 അല്ലെങ്കിൽ അതിൽ കൂടുതൽ) എന്നിങ്ങനെയാണ് മുതിർന്ന വ്യക്തികളെ ശരീരഭാരസൂചികയുടെ അടിസ്ഥാനത്തിൽ തരം തിരിക്കുന്നത്. എന്നാൽ ഉയരക്കുറവ്, കുടവയറ്, കട്ടിപേശികൾ എന്നിവയുളളവരുടെ കാര്യത്തിൽ കൃത്യമായ ആരോഗ്യപ്രവചനം നടത്താൻ ഈ സൂചിക അപര്യാപ്തമാണ്. അതിന് ബദൽമാർഗ്ഗങ്ങൾ സ്വീകരിക്കേണ്ടിവരും.
ചരിത്രം
ലഘുചിത്രം| അമിതവണ്ണവും ബിഎംഐയും ബെൽജിയൻ ജ്യോതിശാസ്ത്രജ്ഞനും ഗണിതശാസ്ത്രജ്ഞനും സ്ഥിതിവിവരവിദഗ്ധനും [https://www.bls.gov/ooh/life-physical-and-social-science/sociologists.htm#:~:text=Sociologists%20study%20human%20behavior%2C%20interaction,on%20different%20individuals%20and%20groups. സാമൂഹ്യശാസ്ത്രജ്ഞനുമായ] അഡോൾഫ് ക്വെറ്റെലെറ്റ് 1830 നും 1850 നും ഇടയിൽ "സാമൂഹ്യ ഭൗതികശാസ്ത്രം" എന്ന് പേരിട്ട് അവതരിപ്പിച്ച ഒരു ശാസ്ത്രശാഖയാണ് ശരീരഭാരസൂചിക എന്ന സൂചികയ്ക്ക് ആദ്യമായി അടിത്തറയിട്ടത്. 1972 ജൂലായ് മാസത്തെ ജേണൽ ഓഫ് ക്രോണിക് ഡിസീസിന്റെ എഡിഷനിൽ അൻസെൽ കീസും മറ്റുള്ളവരും ചേർന്ന് പ്രസിദ്ധീകരിച്ച ഒരു പ്രബന്ധത്തിൽ ശരീരഭാരവും ഉയരത്തിൻ്റെ വർഗ്ഗവും തമ്മിലുള്ള അനുപാതത്തിന് "ശരീരഭാരസൂചിക" (ബിഎംഐ) എന്ന ആധുനിക പദം ഉപയോഗിച്ചു. ഈ പേപ്പറിൽ, കീസ് തൻ്റെ ബോഡി മാസ് ഇൻഡക്സ് എന്ന പ്രയോഗത്തെ "പൂർണ്ണമായി തൃപ്തികരമല്ലെങ്കിലും, ആപേക്ഷികമായി പൊണ്ണത്തടിയുടെ സൂചകമെന്ന നിലയിൽ മറ്റേതൊരു ഭാര സൂചികയെക്കാളും മികച്ചതാണിത്" എന്ന് വാദിച്ചു.
സമ്പന്നമായ പാശ്ചാത്യ സമൂഹങ്ങളിൽ വർദ്ധിച്ചുവരുന്ന പൊണ്ണത്തടിയാണ് ശരീരത്തിലെ കൊഴുപ്പ് അളക്കുന്ന ഒരു സൂചിക ആവശ്യമാണെന്ന താൽപ്പര്യത്തിലേയക്ക് അവരെ നയിച്ചത്. ബിഎംഐ ഒരു വലിയ ജനസഞ്ചയത്തെക്കുറിച്ചുളള പഠനത്തിന് അനുയോജ്യമാണെന്നും എന്നാൽ വ്യക്തിഗത മൂല്യനിർണ്ണയത്തിന് അനുയോജ്യമല്ലെന്നും കീസ് വിലയിരുത്തി. എന്നിരുന്നാലും, അതിന്റെ ലാളിത്യം കാരണം, പ്രാഥമിക രോഗനിർണ്ണയത്തിനായി ഇത് വ്യാപകമായി ഉപയോഗിക്കപ്പെട്ടു. ബിഎംഐക്ക് പുറമേ അരക്കെട്ടിന്റെ ചുറ്റളവ് പോലുള്ള അധിക അളവുകളെക്കൂടി പരിഗണിക്കുന്നത് കൂടുതൽ കൃത്യതനല്കും.
ബിഎംഐ കിലോഗ്രാം/മീ 2 ൽ ആണ് പറയുന്നത്. പൗണ്ടും ഇഞ്ചും ഉപയോഗിക്കുകയാണെങ്കിൽ, 703 പരിവർത്തന ഘടകമായി ചേർക്കണം (kg/m 2 )/(lb/in 2 ). BMI കണക്കുകളിൽ സാധാരണയായി യൂണിറ്റുകൾ പ്രത്യേകം പറയാറില്ല.
ബിഎംഐ ഒരു വ്യക്തിയുടെ കനം അല്ലെങ്കിൽ കനമില്ലായ്മയുടെ ലളിതമായ അളവ് നൽകുന്നു, ആരോഗ്യ വിദഗ്ധർക്ക് അവരുടെ രോഗികളുമായി ശരീരഭാരം സംബന്ധിച്ച പ്രശ്നങ്ങളെപ്പറ്റി കൂടുതൽ വ്യക്തമായി ചോദിച്ചറിയുന്നതിന് സഹായിക്കുന്നു. ശരാശരി ശരീരഘടനയുളള അധികം അധ്വാനശീലരല്ലാത്ത ജനവിഭാഗങ്ങളെ തരംതിരിക്കാനുള്ള ലളിതമായ മാർഗ്ഗമാണ് ബിഎംഐ. അത്തരം വ്യക്തികൾക്ക്, 2014 ലെ BMI ശുപാർശകൾ ഇനിപ്പറയുന്നവയാണ്: 18.5 മുതൽ 24.9 വരെ kg/m 2 അഭികാമ്യഭാരവും, 18.5-ൽ താഴെയുള്ളത് ഭാരക്കുറവും 25 മുതൽ 29.9 വരെ അമിതഭാരവും 30-ഓ അതിലധികമോ പൊണ്ണത്തടിയും ആണ്. മെലിഞ്ഞ പുരുഷ കായികാഭ്യാസികൾക്ക് ഉയർന്ന പേശി-കൊഴുപ്പ് അനുപാതമുളളതിനാൽ, അവരുടെ ശരീരഭാരസൂചിക  കൂടുതലായിരിക്കും.
വിഭാഗങ്ങൾ
ബിഎംഐ ഉപയോഗിച്ച് ഒരു വ്യക്തിയുടെ ശരീരഭാരം അയാളുടെ ഉയരത്തിൽ നിന്ന് എത്രത്തോളം വ്യതിചലിക്കുന്നുവെന്ന് വിലയിരുത്താനാകും. അതായത് അയാളുടെ ശരീരഭാരം അധികമോ കുറവോ എന്ന് കണക്കാക്കാം.
പ്രായപൂർത്തിയായ ഒരു വ്യക്തിക്ക് 18.5-ൽ താഴെയുള്ള ശരീരഭാരസൂചിക ഭാരക്കുറവായി ലോകാരോഗ്യ സംഘടന കണക്കാക്കുന്നു, ഇത് പോഷകാഹാരക്കുറവ്, ഭക്ഷണ ക്രമക്കേട് അല്ലെങ്കിൽ മറ്റ് ആരോഗ്യപ്രശ്നങ്ങൾ എന്നിവയുടെ സൂചനയാകാം. അതേസമയം 25-ഓ അതിൽ കൂടുതലോ ഉള്ള ശരീരഭാരസൂചിക അമിതഭാരമായും 30-ഓ അതിൽ കൂടുതലോ ആയാൽ പൊണ്ണത്തടിയായും കണക്കാക്കുന്നു.
കുട്ടികൾ (2 മുതൽ 20 വയസ്സ് വരെ)
ലഘുചിത്രം| 2 മുതൽ 20 വയസ്സുവരെയുള്ള ആൺകുട്ടികൾക്കുള്ള ബിഎംഐ ലഘുചിത്രം| 2 മുതൽ 20 വയസ്സുവരെയുള്ള പെൺകുട്ടികൾക്കുള്ള ബിഎംഐ കുട്ടികളിൽ ബിഎംഐ വ്യത്യസ്തമായാണ് ഉപയോഗിക്കുന്നത്. മുതിർന്നവർക്കുള്ള അതേ രീതിയിൽ കുട്ടികളുടെ ശരീരഭാരസൂചിക കണക്കാക്കിയശേഷം അതേ പ്രായത്തിലുള്ള മറ്റ് കുട്ടികളുടെ ബിഎംഐ മൂല്യങ്ങളുമായി താരതമ്യം ചെയ്യുന്നു. ഭാരക്കുറവും അമിതഭാരവും കണക്കാക്കുന്നതിനുളള സ്ഥിരമൂല്യങ്ങളുമായി താരതമ്യപ്പെടുത്തുന്നതിനുപകരം, ഒരേ ലിംഗത്തിലും പ്രായത്തിലുമുള്ള കുട്ടികൾക്കുള്ള ശതമാനാങ്കങ്ങളുമായി ശരീരഭാരസൂചിക ഒത്തുനോക്കുകയാണ് ചെയ്യുന്നത്.
ശതമാനാങ്കം 5-ൽ താഴെയുള്ള ശരീരഭാരസൂചിക ഭാരക്കുറവായും 95-ന് മുകളിലാണെങ്കിൽ പൊണ്ണത്തടിയായും കണക്കാക്കുന്നു. 85-നും 95-നും ഇടയിൽ ബിഎംഐ ഉള്ള കുട്ടികളെ അമിതഭാരമുള്ളവരായി കണക്കാക്കുന്നു.
മുതിർന്നവരിൽ ഉയർന്ന ശരീരഭാരനിലയുടെ അനന്തരഫലങ്ങൾ
ശരീരഭാരവും രോഗവും മരണവും തമ്മിലുള്ള ബന്ധത്തെ അടിസ്ഥാനമാക്കിയുള്ളതാണ് ശരീരഭാരശ്രേണികൾ. അമിതഭാരവും പൊണ്ണത്തടിയും ഉള്ള വ്യക്തികൾക്ക് ഇനിപ്പറയുന്ന രോഗങ്ങൾ വരാനുള്ള സാധ്യത കൂടുതലാണ്:
പുകവലിക്കാത്തവരിൽ, അമിതഭാരം/പൊണ്ണത്തടി ഉള്ളവർക്ക്, സാധാരണ ഭാരമുള്ളവരുമായി താരതമ്യം ചെയ്യുമ്പോൾ മരണനിരക്കിൽ 51% വർദ്ധനവുള്ളതായി കാണപ്പെടുന്നു.
പൊതുജനാരോഗ്യം
ശരീരത്തിലെ കൊഴുപ്പിൻ്റെ സൂചകമായി ബിഎംഐ ഉപയോഗിക്കുന്നു. ബിഎംഐ ഒരു സാമാന്യകണക്കുകൂട്ടലിനപ്പുറം കൃത്യവും പ്രസക്തവുമായ വിവരം തരുന്നില്ല. പിശകുകൾ നാമമാത്രമായതിനൽ, അധികം അധ്വാനശീലരല്ലാത്തതോ അമിതഭാരമുള്ളതോ ആയ വ്യക്തികൾക്കുള്ളിലെ ശാരീരികപ്രവണതകൾ തിരിച്ചറിയുന്നതിന് ഈ സൂചിക അനുയോജ്യമാണ്. 1980-കളുടെ തുടക്കം മുതൽ പൊണ്ണത്തടിയുടെ സ്ഥിതിവിവരക്കണക്കുകൾ രേഖപ്പെടുത്തുന്നതിനുള്ള മാനദണ്ഡമായി ലോകാരോഗ്യ സംഘടന ശരീരഭാരസൂചിക ഉപയോഗിക്കുന്നു.
ചികിത്സാമേഖല
കായികതാരങ്ങൾ, കുട്ടികൾ, പ്രായമായവർ, അംഗവൈകല്യമുള്ളവർ എന്നിവരൊഴികെ അധിക അധ്വാനശീലരല്ലാത്ത വ്യക്തികൾ ഭാരക്കുറവോ അമിതഭാരമോ അമിതവണ്ണമോ ഉള്ളവരാണോ എന്ന് അളക്കുന്നതിന് ബിഎംഐ സഹായകമാണ്. ശരീരഭാരസൂചിക-പ്രകാരമുളള വളർച്ചാ ചാർട്ടിൽ, കുട്ടികളുടെ വളർച്ച രേഖപ്പെടുത്തിയിട്ടുണ്ട്. ചാർട്ടിലെ ബിഎംഐയും കുട്ടിയുടെ ബിഎംഐയും തമ്മിലുള്ള വ്യത്യാസത്തിൽ നിന്ന് പൊണ്ണത്തടി പ്രവണതകൾ കണക്കാക്കാം. യുണൈറ്റഡ് സ്റ്റേറ്റ്സിൽ, അനോറെക്സിയ നെർവോസ, ബുലിമിയ നെർവോസ തുടങ്ങിയ ഭക്ഷണ ക്രമക്കേടുകൾ കാണപ്പെടുന്നതിനാൽ, ശരീരഭാരം കുറയുന്നതിന്റെ അളവുകോലായി ബിഎംഐ ഉപയോഗിക്കുന്നു.
നിയമനിർമ്മാണം
ഫ്രാൻസ്, ഇറ്റലി, സ്പെയിൻ എന്നിവിടങ്ങളിൽ 18-ൽ താഴെ ശരീരഭാരസൂചിക ഉള്ള ഫാഷൻ ഷോ മോഡലുകളെ ഉപയോഗിക്കാൻ പാടില്ലെന്ന് നിയമമുണ്ട്. ഇസ്രായേലിൽ, 18.5 ൽ താഴെയുള്ള ബിഎംഐ നിരോധിച്ചിരിക്കുന്നു. മോഡലുകൾക്കും ഫാഷനിൽ താൽപ്പര്യമുള്ള ആളുകൾക്കുമിടയിൽ വിശപ്പില്ലായ്മ ചെറുക്കാനാണ് ഇത് ചെയ്യുന്നത്.
ആഴ്സനിക് ട്രയോക്സൈഡ്
ട്രൈസെനോക്സ് എന്ന ബ്രാൻഡ് നാമത്തിൽ വിൽക്കുന്ന ആഴ്സനിക് ട്രയോക്സൈഡ് ഒരു അജൈവ സംയുക്തവും മരുന്നും ആണ്. ഒരു വ്യാവസായിക രാസവസ്തു എന്ന നിലയിൽ വുഡ് പ്രിസർവേറ്റീവുകൾ, കീടനാശിനികൾ, ഗ്ലാസ് എന്നിവയുടെ നിർമ്മാണത്തിൽ ഉപയോഗിക്കപ്പെടുന്നു. അക്യൂട്ട് പ്രോമിലോസൈറ്റിക് രക്താർബുദം എന്നറിയപ്പെടുന്ന ഒരു തരം കാൻസറിനെ ചികിത്സിക്കാൻ ഒരു മരുന്നായി ഇത് ഉപയോഗിക്കുന്നു.
ഛർദ്ദി, വയറിളക്കം, നീർവീക്കം, ശ്വാസം മുട്ടൽ, തലവേദന എന്നിവയാണ് സാധാരണ പാർശ്വഫലങ്ങൾ. ഗുരുതരമായ പാർശ്വഫലങ്ങളിൽ എപിഎൽ ഡിഫറൻസേഷൻ സിൻഡ്രോം, ഹൃദയ പ്രശ്നങ്ങൾ എന്നിവ ഉൾപ്പെടാം. ഗർഭകാലത്ത് അല്ലെങ്കിൽ മുലയൂട്ടൽക്കാലത്ത് ഉപയോഗിച്ചാൽ, കുഞ്ഞിന് ദോഷം ചെയ്യും. ആർസെനിക് ട്രയോക്സൈഡിന് എന്ന ഫോർമുലയുണ്ട്. ക്യാൻസറിൽ ഇത് എങ്ങനെ പ്രവർത്തിക്കുന്നുവെന്ന് പൂർണ്ണമായും വ്യക്തമല്ല.
അമേരിക്കൻ ഐക്യനാടുകളിൽ വൈദ്യശാസ്ത്ര ഉപയോഗത്തിനായി 2000 ൽ ആഴ്സനിക് ട്രയോക്സൈഡ് അംഗീകരിച്ചു. ലോകാരോഗ്യ സംഘടനയുടെ അവശ്യ മരുന്നുകളുടെ പട്ടികയിൽ ഉൾപ്പെടുന്നു. അതിന്റെ വിഷാംശം കാരണം നിരവധി രാജ്യങ്ങളിൽ അതിന്റെ നിർമ്മാണത്തിനും വിൽപ്പനയ്ക്കും നിയന്ത്രണങ്ങളുണ്ട്.
ആർസെനിക് അറിയപ്പെടുന്ന വിഷാംശം ഉണ്ടായിരുന്നിട്ടും, പരമ്പരാഗത ചൈനീസ് വൈദ്യത്തിൽ ആർസെനിക് ട്രയോക്സൈഡ് ഉപയോഗിച്ചു. ഹോമിയോപ്പതിയിൽ ഇതിനെ ആർസെനിക്കം ആൽബം എന്ന് വിളിക്കുന്നു.
ടോക്സിക്കോളജി
ആഴ്സനിക് ട്രയോക്സൈഡ് ദഹനവ്യവസ്ഥയിലൂടെ ആഗിരണം ചെയ്യപ്പെടുന്നു. ശ്വസനത്തിലോ ചർമ്മ സമ്പർക്കത്തിലോ വിഷ സാന്നിദ്ധ്യമുണ്ടാവാം. കഴിക്കുന്നതിലൂടെ ഉണ്ടാകുന്ന അക്യൂട്ട് ആർസെനിക് വിഷത്തിന്റെ ആദ്യ ലക്ഷണങ്ങൾ ദഹനപ്രശ്നങ്ങളാണ്. ഛർദ്ദി, വയറുവേദന, വയറിളക്കം പലപ്പോഴും രക്തസ്രാവം എന്നിവയുണ്ടാകാം. പേശീവലിവ്, ഹൃദയ പ്രശ്നങ്ങൾ,  കരൾ, വൃക്ക എന്നിവയുടെ പ്രവർത്തനം എന്നിവയേയും ബാധിക്കാം. ആർസെനിക് ട്രയോക്സൈഡിന്റെ നേർപ്പിച്ച ലായനികൾ പോലും കണ്ണുകളുമായുള്ള സമ്പർക്കത്തിൽ അപകടകരമാണ്. ഇതിന്റെ വിഷഗുണങ്ങൾ വിപുലമായി ചർച്ച ചെയ്യപ്പെടുന്നുണ്ട്.
വിട്ടുമാറാത്ത ആർസെനിക് വിഷത്തെആർസെനിക്കോസിസ് എന്ന് വിളിക്കുന്നു. ഈ അസുഖം സ്മെൽറ്ററുകളിലെ തൊഴിലാളികളെ ബാധിക്കുന്നു. കുടിവെള്ളത്തിൽ ഉയർന്ന അളവിൽ (0.3–0.4  ppm) ആർസെനിക് അടങ്ങിയിരിക്കുന്നുവെങ്കിലും, ആർസെനിക് അടിസ്ഥാനമാക്കിയുള്ള ഫാർമസ്യൂട്ടിക്കൽസ് ഉപയോഗിച്ച് ദീർഘകാലത്തേക്ക് ചികിത്സിക്കുന്നുവെങ്കിലും  രോഗസാദ്ധ്യത കൂടുതലാണ്. ആർസെനിക് ട്രൈഓക്സൈഡ് കൈകാര്യം ചെയ്യുന്നവരിൽ പ്രത്യുൽപാദന പ്രശ്നങ്ങൾ (ഗർഭം അലസൽ, ജനനസമയത്തെ ഭാരക്കുറവ്, വൈകല്യങ്ങൾ) കൂടുതലാണ്.
ഉൽപാദനവും സംഭവവും
ഇടത്ത്‌|ലഘുചിത്രം| ആർസെനിക് ഖനി സാങ്ക്റ്റ് ബ്ലാസെൻ, ഓസ്ട്രിയ ആർസെനിക് സംയുക്തങ്ങളെ ഓക്സീകരിച്ച് ആഴ്സനിക് ട്രയോക്സൈഡ് നിർമ്മിക്കാം.
എന്നിരുന്നാലും മിക്ക ആർസെനിക് ഓക്സൈഡും മറ്റ് അയിരുകളുടെ സംസ്കരണത്തിന്റെ അസ്ഥിര ഉപോൽപ്പന്നമായിട്ടാണ് ലഭിക്കുന്നത്. ഉദാഹരണത്തിന്, സ്വർണ്ണത്തിലും ചെമ്പ് അടങ്ങിയ അയിരുകളിലുമുള്ള സാധാരണ അശുദ്ധി ആയ ആർസെനോപൈറൈറ്റ് വായുവിൽ ചൂടാക്കിയാൽ ആർസെനിക് ട്രൈഓക്സൈഡിനെ സ്വതന്ത്രമാക്കുന്നു. അത്തരം ധാതുക്കളുടെ സംസ്കരണം വിഷബാധകൾക്ക് കാരണമാകാറുണ്ട്
ലബോറട്ടറിയിൽ, ആർസെനിക് ട്രൈക്ലോറൈഡിന്റെ ജലവിശ്ലേഷണത്തിലൂടെ ഇത് തയ്യാറാക്കുന്നു:
പരാമർശങ്ങൾ
വർഗ്ഗം:അവശ്യ മരുന്നുകൾ വർഗ്ഗം:ആൻറിനിയോപ്ലാസ്റ്റിക് മരുന്നുകൾ വർഗ്ഗം:ആൽകെമിക്കൽ പദാർത്ഥങ്ങൾ
അരാം പ്രഥമൻ കെഷീഷിയൻ
അർമേനിയൻ ഓർത്തഡോക്സ് സഭയുടെ സിലിഷ്യയിലെ കാതോലിക്കോസാണു് അരാം പ്രഥമൻ കെഷീഷിയാൻ .
ജീവിതരേഖ
സഭകളുടെ ലോക കൗൺസിൽ (ഡബ്ലിയു. സി. സി.) മോഡറേറ്ററായി രണ്ടു തവണ അതായതു് 15 വർഷം (1991 - 2006) പ്രവർത്തിച്ചു. ഈ സ്‌ഥാനത്തെത്തുന്ന ആദ്യത്തെ ഓർത്തഡോക്‌സുകാരനും ഏറ്റവും പ്രായം കുറഞ്ഞ വ്യക്‌തിയുമായിരുന്നു അദ്ദേഹം. ഈ സ്‌ഥാനത്തേക്ക്‌ ഒരാൾ രണ്ടാം തവണ തിരഞ്ഞെടുക്കപ്പെടുന്നതും ആദ്യമായിട്ടായിരുന്നു.
ലെബനോനിലെ ആഭ്യന്തര യുദ്ധം അവസാനിപ്പിക്കുന്നതിൽ അരാം പ്രഥമൻ പ്രമുഖ പങ്കു വഹിച്ചു. ലോക മത മ്യൂസിയം ഫൗണ്ടേഷൻ, സമാധാനത്തിനു വേണ്ടിയുള്ള ലോക മത സംഘടന എന്നിവയുടെ പ്രസിഡന്റും ആണ്‌ ഇദ്ദേഹം.
കേരളത്തിൽ
സഹോദരീ സഭാതലവനായ ഇന്ത്യൻ ഓർത്തഡോക്സ് സഭയുടെ പരമാദ്ധ്യക്ഷനായിരുന്ന പൗരസ്ത്യ കാതോലിക്കോസ് ബസേലിയോസ് മാർത്തോമ്മാ ദിദിമോസ് പ്രഥമൻ ബാവയുടെ ക്ഷണ പ്രകാരം 2010 ഫെബ്രുവരി 24 മുതൽ 28 വരെ ആരാം കെഷീഷിയാൻ ബാവ കേരളത്തിൽ സന്ദർശനം നടത്തി.
പുറം കണ്ണി
വർഗ്ഗം:മെത്രാന്മാർ വർഗ്ഗം:1947-ൽ ജനിച്ചവർ
ജോഗേഷ് ചന്ദ്ര ചാറ്റർജി
ജോഗേഷ് ചന്ദ്ര ചാറ്റർജി ( ബംഗാളി: ( ബംഗാളി: যোগেশ চন্দ্র চ্যাটার্জি) (1895-1969)സ്വാതന്ത്ര്യ സമര സേനാനിയും ഇന്ത്യൻ സ്വാതന്ത്ര്യ സമരത്തിനുവേണ്ടിയുള്ള വിപ്ലവ പ്രവർത്തകനും രാജ്യസഭയിലെ അംഗവുമായിരുന്നു അദ്ദേഹം. കിഴക്കൻ ബംഗാളിലെ കോമില ജില്ലയിൽ ബിക്രം പൂരിൽ 1895 ൽ ആണ് ജോഗേഷ് ചന്ദ്ര ചാറ്റർജി ജനിക്കുന്നത്. Rsp യുടെ അദ്യ ജനറൽ സെക്രട്ടറിയാണ് ബംഗാളി ലെ അനുശീലൻ സമിതിയിലുടെയാണ് അദ്ദേഹം സ്വതന്ത്ര സമര രംഗത്തേക്ക് കടന്ന് വന്നത് അനുശീലൻ സമിതിയെ നിരോധിത സംഘടനയായി പ്രഖ്യാപിച്ചപ്പോൾ അദ്ദേഹം ഒളിവിൽ പോയി വിപ്ലവ പ്രവർത്തനങ്ങൾ നടത്തിയതിന് 1946 ഒക്റ്റോബർ 20 ന് അദ്ദേഹത്തെ അറസ്റ്റ് ചെയ്തു ദീർഘകാലത്തെ പ്രവർത്തനം മൂലം അനോരാഗ്യനായ അദ്ദേഹം 1969-ൽ മരണപ്പെട്ടു
ചെറിയ ജീവചരിത്രം
ഹിന്ദുസ്ഥാൻ റിപ്പബ്ലിക്കൻ അസോസിയേഷൻ (എച്ച്ആർഎ) യുടെ സ്ഥാപക അംഗങ്ങളിൽ ഒരാളായിരുന്നു ജോഗേഷ് ചന്ദ്ര .1924- ൽ ഹിന്ദുസ്ഥാൻ സോഷ്യലിസ്റ്റ് റിപ്പബ്ലിക്കൻ അസോസിയേഷൻ എന്ന സംഘടന രൂപീകരിച്ചു. വിപ്ലവ പ്രവർത്തനങ്ങൾക്ക് നിരവധി തവണ അറസ്റ്റ് ചെയ്യപ്പെട്ടു. 1926 ൽ കക്കോറി ഗൂഢാലോചനയിൽ വിചാരണ നടത്തുകയും അദ്ദേഹത്തെ ജീവപര്യന്തം തടവിന് ശിക്ഷിക്കുകയും ചെയ്തു.
അദ്ദേഹം രണ്ട് ഗ്രന്ഥങ്ങൾ രചിച്ചു: 1) ഇന്ത്യൻ റെവല്യൂഷനറീസ് ഇൻ കോൺഫറൻസ് 2) ഇൻ സേർച്ച് ഓഫ് ഫ്രീഡം (ജീവചരിത്രം)
ബാഹ്യ ലിങ്കുകൾ
വർഗ്ഗം:ഇന്ത്യയിലെ ആർ.എസ്.പി. നേതാക്കൾ വർഗ്ഗം:1895-ൽ ജനിച്ചവർ വർഗ്ഗം:1969-ൽ മരിച്ചവർ വർഗ്ഗം:അനുശീലൻ സമിതി വർഗ്ഗം:ഉത്തർപ്രദേശിൽ നിന്നും രാജ്യസഭയിൽ അംഗമായവർ വർഗ്ഗം:ബ്രിട്ടീഷ് ഇന്ത്യയിലെ തടവുകാരും തടങ്കലിൽ വയ്ക്കപ്പെട്ടവരും വർഗ്ഗം:ഇന്ത്യൻ വിപ്ലവകാരികൾ
മാനിലപ്പുളി
പത്തുമുതൽ പതിനഞ്ചുമീറ്റർ വരെ ഉയരത്തിൽ വളർച്ചയെത്താവുന്ന, കടല വർഗ്ഗത്തിൽ പെട്ട ഒരു വൃക്ഷമാണു് മാനിലപ്പുളി.. ഇത് മദ്രാസ്സ് മുള്ള് / കൊടുംകായ്പ്പുളി എന്നെല്ലാം കൂടി  അറിയപ്പെടുന്നുണ്ട്. അമേരിക്കൻ രാജ്യങ്ങളാണ് ജന്മദേശം. വാളൻപുളിയുടെ ആകൃതിയിലുള്ള കായ്കൾക്കുള്ളിൽ മധുരവും പുളിയും നേരിയ കയ്പ്പും ചേർന്ന മാംസളമായ ഫലഭാഗം ഭക്ഷ്യയോഗ്യമാണ്. തടിയിൽ മുള്ളുകൾ കാണപ്പെടുന്നു. രണ്ടു ജോടികളിലായി രണ്ടുവീതം സമ്മുഖമായാണ് പത്രവിന്യാസം. പല നിശാശലഭങ്ങളുടെയും ലാർവകളും മഞ്ഞപാപ്പാത്തി ശലഭത്തിന്റെ ലാർവകളും ഇതിൽ വളരാറുണ്ട്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:പഴങ്ങൾ വിഭാഗം: ഫലവൃക്ഷങ്ങൾ വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
കലാമണ്ഡലം സത്യഭാമ
മോഹിനിയാട്ടം കലാകാരിയാണ് നിരവധി പുരസ്കാരങ്ങൾക്കർഹയായ കലാമണ്ഡലം സത്യഭാമ.
ജീവിതരേഖ
1954-ൽ വള്ളത്തോളിന്റെ സഹായത്തോടെ കേരള കലാമണ്ഡലത്തിൽ പഠിച്ചു. തോട്ടശ്ശേരി ചിന്നമ്മു അമ്മ നാലഞ്ചു നൃത്തയിനങ്ങൾ ഭാമയെ പഠിപ്പിച്ചു. മോഹിനിയാട്ടത്തോടൊപ്പം ഭരതനാട്യവും കലാമണ്ഡലം പത്മനാഭനാശാനിൽനിന്ന് കഥകളിയും പഠിച്ചു. പഠിക്കുന്ന കാലത്തുതന്നെ കലാമണ്ഡലം ട്രൂപ്പിന്റെ കൂടെ മലേഷ്യ - സിംഗപ്പൂർ യാത്രയിൽ പങ്കെടുത്തു. 1957-ൽ കലാമണ്ഡലത്തിൽ ജോലികിട്ടി. 1958-ൽ കലാമണ്ഡലം പത്മനാഭൻ നായരെ വിവാഹം കഴിച്ചു. തഞ്ചാവൂർകാരനായ ഭാസ്‌കരൻ മാസ്റ്ററുടെ സഹകരണത്തോടെ മോഹിനിയാട്ടശൈലിയിൽ 'കണ്ണകി', 'ചണ്ഡാലഭിക്ഷുകി' തുടങ്ങിയ നൃത്തനാടകങ്ങളുണ്ടാക്കി.
1991-ൽ കലാമണ്ഡലം വൈസ് പ്രിൻസിപ്പലായ ടീച്ചർ 92-ൽ പ്രിൻസിപ്പലായി. 93ൽ വിരമിച്ചു.
സംഭാവനകൾ
മോഹനിയാട്ടത്തിൽ ഘടനാപരമായ വലിയ മാറ്റം വരുത്തി. കഥകളിയിൽനിന്നും മോചിപ്പിച്ച് മോഹിനിയാട്ടത്തെ ലളിതമാക്കി. പുതിയ അടവും ഭംഗിയുള്ള മുദ്രകളുമുണ്ടാക്കി.
കുടുംബം
ഭർത്താവ് : പരേതനായ കലാമണ്ഡലം പത്മനാഭൻനായർ. മക്കൾ: വേണുഗോപാലൻ, ലതിക, രാധിക, ശശികുമാർ.
അവലംബം
വർഗ്ഗം:മോഹിനിയാട്ടം നർത്തകർ വർഗ്ഗം:1937-ൽ ജനിച്ചവർ
മലംഗ് ഗഡ്
മഹാരാഷ്ട്രയിലെ താനെ ജില്ലയിൽ, മാഥേരാൻ മലനിരകളിൽ സ്ഥിതിചെയ്യുന്ന ഒരു കോട്ടയാണ് മലംഗ് ഗഡ് (ബാബ ഹാജി മലംഗ് ഗഡ് എന്നും അറിയപ്പെടുന്നു). സമുദ്രനിരപ്പിൽ നിന്ന് 789 മീറ്റർ ഉയരത്തിലാണ് ഈ കോട്ട സ്ഥിതിചെയ്യുന്നത്. സൂഫി സന്യാസിയായിരുന്ന അബ്ദുൾ റഹ്മാൻ മലംഗ് ബാബയുടെ (ഹാജി മലംഗ്) ദർഗ ഇവിടുത്തെ പ്രധാന ആകർഷണവും ഒരു പ്രശസ്ത തീർത്ഥാടന കേന്ദ്രവുമാണ്. വിശുദ്ധന്റെ വംശപരമ്പരയിൽ പെട്ടതെന്ന് വിശ്വസിക്കപ്പെടുന്ന മുസ്ലിം പുരോഹിതനോടൊപ്പം ഒരു ഹിന്ദു ബ്രാഹ്മണ പുരോഹിതനും ഈ ദർഗയിലെ ചടങ്ങുകൾക്ക് മേൽനോട്ടം വഹിക്കുന്നു എന്ന പ്രത്യേകതയും ഇവിടെയുണ്ട്.
ചരിത്രം
ഏഴാം നൂറ്റാണ്ടിൽ മൗര്യ രാജവംശത്തിലെ നളദേവ് രാജാവാണ് മലംഗ് ഗഡ് പണികഴിപ്പിച്ചത്. ഈ കാലഘട്ടത്തിൽ “മച്ചിന്ദ്രനാഥ്” എന്ന പേരിൽ അറിയപ്പെട്ട നാഥ്പന്തി സന്യാസിയുടെ വാസസ്ഥാനമായിരുന്നു ഈ കോട്ട. പതിനേഴാം നൂറ്റാണ്ടിൽ മറാഠകൾ ഈ കോട്ട പിടിച്ചെടുത്തു, പിന്നീട് ബ്രിട്ടീഷുകാർ കീഴടക്കി.
ഐതിഹ്യം
പതിമൂന്നാം നൂറ്റാണ്ടിൽ യെമനിൽ നിന്നും എത്തിയ ഒരു സൂഫി വിശുദ്ധനായിരുന്നു ഹസ്രത് അബ്ദുർ റഹ്മാൻ മലംഗ് എന്ന് വിശ്വസിക്കപ്പെടുന്നു. മഹാരാഷ്ട്രയിലെ താനെ ജില്ലയിൽ "നള രാജ" എന്ന രാജാവ് ഭരിച്ചിരുന്നു. സാധാരണക്കാർക്കെതിരായ അതിക്രമങ്ങളും അനീതിയും അദ്ദേഹത്തിന്റെ ഭരണത്തിൽ അസഹനീയമായിരുന്നു. സമൂഹത്തിനെതിരായ കുറ്റകൃത്യങ്ങൾ നടക്കുന്ന ഈ സ്ഥലത്ത് ഒരു സന്ദർശനം നടത്താനും ഈ ദുഷ്ടശക്തികളെ ഉന്മൂലനം ചെയ്ത് സാധാരണക്കാരുടെ സുരക്ഷയും ക്ഷേമവും ഉറപ്പാക്കാനും ദൈവം ബാബാ മലംഗിനോട് ആവശ്യപ്പെട്ടു.
ഐതിഹ്യം അനുസരിച്ച് ഹാജി മലംഗ് രാജാവിനെയും രാജ്ഞിയെയും കല്ലാക്കി മാറ്റി. ഇന്നും വിശ്വാസികൾ ഇവിടെ രാജാവിനെയും രാജ്ഞിയെയും കല്ലെറിയാറുണ്ട്. എറിയുന്ന കല്ല് ലക്ഷ്യത്തിൽ പതിക്കുകയാണെങ്കിൽ ദില്ലി സിംഹാസനമൊഴികെയുള്ള ഏത് ആഗ്രഹവും സാധിക്കുമെന്ന് വിശ്വസിക്കപ്പെടുന്നു.
ഇതിൽ നിന്നും വ്യത്യസ്തമായി നള രാജാവ് ഹാജി മലംഗിനെ ബഹുമാനിച്ചിരുന്നുവെന്നും തന്റെ പുത്രിയെ അദ്ദേഹത്തിന് ശിഷ്യയായി വിട്ടുകൊടുത്തിരുന്നു എന്നും ഒരു വിശ്വാസമുണ്ട്.
ഘടന
മൂന്ന് തലങ്ങളിലായാണ് മലംഗ് ഗഡ് നിലകൊള്ളുന്നത്. ആദ്യത്തേത് 1000 അടി വീതിയും 2500 അടി നീളവുമുള്ള ഒരു പരപ്പാണ്. സൂഫി സന്യാസിയായ ഹാജി മലംഗിന്റെ ദർഗ ഇവിടെയാണ്. ഈ പീഠഭൂമിയുടെ അറ്റത്താണ് പഞ്ച് പീർ എന്ന സ്ഥലം. ഹാജി മലംഗിനൊപ്പം വന്ന അഞ്ച് പീറുകളുടെ പേരാണ് ഇതിന് നൽകിയിരിക്കുന്നത്. ഈ പീഠഭൂമിയെ പിർ മാച്ചി എന്ന് വിളിക്കുന്നു. അടുത്ത ഉയർന്ന നിലയെ സോൻ മാച്ചി എന്ന് വിളിക്കുന്നു. 70 അടി വീതിയും 100 അടി നീളവുമുള്ള ഒരു പാറയുടെ ഭാഗമാണ് ആണിത്. ആനയുടെ തുമ്പിക്കൈയുടെ ആകൃതിയാണ് ഇതിന്. ഇതിന് രണ്ട് വശത്തും കൊത്തളങ്ങളുള്ള ഒരു അര മതിൽ ഉണ്ട്. 200 യാർഡ് നീളവും 70 യാർഡ് വീതിയുമുണ്ട് മലംഗ് ഗഡിന്റെ ഏറ്റവും ഉയർന്ന നിലയ്ക്ക്. കുന്നിൻ മുകളിലുള്ള അഞ്ച് കുഴികളിൽ നിന്നും ചെമ്പ് പൈപ്പ് ഉപയോഗിച്ച് വെള്ളം താഴത്തെ നിലയിലേക്ക് കൊണ്ടുപോകുന്നു. ഹാജി മലംഗ് മഹാരാഷ്ട്രയിലെ മറ്റ് കോട്ടകളിൽ നിന്ന് വ്യത്യസ്തമാണ്. സ്വയം പ്രതിരോധിക്കാൻ കുന്നിന്റെ സ്വാഭാവിക വശങ്ങളെ പൂർണമായും ആശ്രയിക്കുന്ന ചുരുക്കം ചില കോട്ടകളിൽ ഒന്നാണ് ഹാജി മലംഗ്.
ചിത്രശാല
വർഗ്ഗം:മഹാരാഷ്ട്രയിലെ കോട്ടകൾ
കോസാക്ക് മാമെയ്
ഒരു ഉക്രേനിയൻ നാടോടി നായകനും ചുറ്റിസഞ്ചരിക്കുന്ന പരമ്പരാഗത ഉക്രേനിയക്കാരുടെ പപ്പറ്റ് തിയറ്റർ വെർട്ടെപ്പിലെ മാതൃകയായ കഥാപാത്രങ്ങളിലൊന്നാണ് കോസാക്ക് മാമെയ്.
അവലോകനം
ഇതിഹാസങ്ങളിലും നാടോടി കഥകളിലും പഴഞ്ചൊല്ലുകളിലും കോസാക്ക് മാമെയെ കണ്ടുമുട്ടുന്നു. 1775-ൽ സപ്പോരിഷ്യൻ സിച്ച് പിരിച്ചുവിട്ടതിനുശേഷം ഇവ വ്യാപകമായി പ്രചാരം നേടി. പതിനേഴാം നൂറ്റാണ്ടിന്റെ അവസാനം മുതൽ ഇന്നുവരെ ഉക്രേനിയൻ നാടോടി ചിത്രകലയിലെ ഏറ്റവും സാധാരണമായ കഥാപാത്രങ്ങളിലൊന്നാണ് കോസാക്ക് മാമെയ്. അവശേഷിക്കുന്ന നൂറുകണക്കിന് പെയിന്റിംഗുകളിൽ, കോസാക്ക് മാമെയെ സാധാരണയായി സ്വാതന്ത്ര്യത്തെയും വിശ്വസ്തതയെയും പ്രതിനിധീകരിക്കുന്ന ഒരു കുതിരപ്പുറത്ത് ഉക്രേനിയൻ ആത്മാവിന്റെ പ്രതീകമായ വീണ പോലുള്ള ഒരു സംഗീത ഉപകരണമായ കോബ്സയും പിടിച്ചിരിക്കുന്നതായിട്ടാണ് ചിത്രീകരിച്ചിരിക്കുന്നത്. ജനങ്ങളുടെ ശക്തിയെ പ്രതീകപ്പെടുത്തുന്ന ഒരു ഓക്ക് ആയുധങ്ങളും തൂക്കിയിരിക്കുന്നു. പോളിഷ് ജനതകളോ ജൂതന്മാരോ ഉൾപ്പെടുന്ന അക്രമ സംഭവങ്ങളുടെ പശ്ചാത്തലത്തിൽ കോലിയീവ്സ്കിനയുടെ കാലത്തെ ചിത്രങ്ങൾ മാമെയെ ചിത്രീകരിക്കുന്നു. Cossack-Bandurist", "Cossack-Zaporozhets", "Cossack Mamai" - ഇവയെല്ലാം ഒരേ തരത്തിലുള്ള പെയിന്റിംഗുകളുടെ പേരുകളാണ്. രചനയുടെയും പ്രധാന ചിത്രത്തിൻറെയും പൊതു സവിശേഷതകൾ, ഉക്രേനിയൻ ദേശങ്ങളിൽ നിരവധി നൂറ്റാണ്ടുകളായി അവരുടെ നിലനിൽപ്പ് പരിഗണിക്കാൻ ഞങ്ങളെ അനുവദിക്കുന്നു. ഈ സൃഷ്ടികൾ പരമ്പരാഗത നാടോടി ചിത്രങ്ങളാണ്, അവയ്ക്ക് നിരവധി ഓപ്ഷനുകൾ ഉണ്ട്, എന്നാൽ എല്ലാ സാഹചര്യങ്ങളിലും, രചനയുടെ അടിസ്ഥാനം എല്ലായ്പ്പോഴും ഒരു കോസാക്കിന്റെ രൂപമാണ്, അവൻ മിക്കവാറും കാലുകൾ ക്രോസ് ചെയ്താണ് ഇരിക്കുന്നത്.
വെൻ എ മാൻ ലവ്സ് എ വുമൺ
വെൻ എ മാൻ ലവ്സ് എ വുമൺ, 1994 ൽ പുറത്തിറങ്ങിയ ഒരു അമേരിക്കൻ റൊമാന്റിക് സിനിമയാണ്. അൽ ഫ്രാങ്കനും റൊണാൾഡ് ബാസ്സും ചേർന്നു് രചന നിർവ്വഹിച്ച ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചത് ആൻഡി ഗാർഷ്യ, മെഗ് റയാൻ, ടിന മജോറിനോ, മി വിറ്റ്മാൻ, എല്ലെൻ ബർസ്റ്റിൻ, ലൌറൻ ടോം, ഫിലിപ്പ് സെയ്മൂർ ഹോഫ്മാൻ എന്നിവരായിരുന്നു.
കോസാക്ക് മാമെയ്
അവലോകനം
ഈ സൃഷ്ടിയുടെ ഏറ്റവും വലിയ ശേഖരം ഉക്രെയ്നിലെ നാഷണൽ ആർട്ട് മ്യൂസിയം, ദിമിട്രോ യാവോർനിറ്റ്സ്കിയുടെ പേരിലുള്ള ഡിനിപ്രോപെട്രോവ്സ്ക് ഹിസ്റ്റോറിക്കൽ മ്യൂസിയം, ഉക്രേനിയൻ ഫോക്ക് കൾച്ചർ "ഇവാൻ ഹോഞ്ചർ മ്യൂസിയം" എന്നിവ സംരക്ഷിച്ച് പ്രദർശിപ്പിച്ചിരിക്കുന്നു.
വെൻ എ മാൻ ലവ്സ് എ വുമൺ
ലഹരിക്ക് അടിമയായ ഒരു അമ്മയുടെ വേഷം അവതരിപ്പിച്ചതിന് മെഗ് റിയാൻ മികച്ച പ്രധാന നടിക്കുള്ള സ്ക്രീൻ ആക്ടേർസ് ഗിൽഡ് പുരസ്കാരത്തിന് നോമിനേറ്റ് ചെയ്യപ്പെടുകയുണ്ടായി. പേഴ്സി സ്ലെഡ്ജിന്റെ അതേ പേരിലുള്ള ഗാനത്തിൽ നിന്നാണ് ചിത്രത്തിന്റെ തലക്കെട്ട് എടുത്തിരിക്കുന്നത്.
കോസാക്ക് മാമെയ്
സിനിമ
2003 ൽ സംവിധായകൻ ഓൾസ് സാനിൻ ഒലെക്സാണ്ടർ ഡോവ്ഷെങ്കോ നാഷണൽ ഫിലിം സ്റ്റുഡിയോയിൽ "മാമെയ്" എന്ന ചിത്രം നിർമ്മിച്ചു.
വെൻ എ മാൻ ലവ്സ് എ വുമൺ
കഥാസന്ദർഭം
മദ്യപാനിയായ ഒരു വനിതയേയും (മെഗ് റയാൻ) അതിൽനിന്ന് അവളെ മോചിപ്പിക്കാൻ പരിശ്രമിക്കുന്ന ഭർത്താവിനേയും (ആൻഡി ഗാർഷ്യ) ഈ സിനിമ വരച്ചുകാട്ടുന്നു.
കോസാക്ക് മാമെയ്
പുറംകണ്ണികൾ
വർഗ്ഗം:ഉക്രേനിയൻ നാടോടിക്കഥകൾ വർഗ്ഗം:ഉക്രെയ്നിന്റെ ദേശീയ ചിഹ്നങ്ങൾ
വെൻ എ മാൻ ലവ്സ് എ വുമൺ
അവലംബം
വർഗ്ഗം:1994-ൽ പുറത്തിറങ്ങിയ ചലച്ചിത്രങ്ങൾ
ഡസ്റ്റ് മാസ്ക്
ലഘുചിത്രം| ഡസ്റ്റ് മാസ്ക് ലഘുചിത്രം| [[കോവിഡ്-19 ആഗോള മഹാമാരി|COVID-19 പാൻഡെമിക് സമയത്ത് ഡസ്റ്റ് മാസ്ക് ധരിച്ച ഒരു സ്ത്രീ.]] വ്യക്തിപരമായ സുഖസൗകര്യത്തിനായി ഇലാസ്റ്റിക് അല്ലെങ്കിൽ റബ്ബർ സ്ട്രാപ്പുകൾ ഉപയോഗിച്ച് മൂക്കിനും വായയ്ക്കും മീതെ പിടിച്ചിരിക്കുന്ന ഒരു പേപ്പർ പാഡാണ് ഡസ്റ്റ് മാസ്ക്. നോൺ-ടോക്സിക് പൊടിക്കെതിരായ സംരക്ഷണത്തിനായാണ് ഇവ ഉപയോഗിക്കുന്നത്. വിഷവസ്തുക്കളിൽ നിന്നുള്ള സംരക്ഷണം നൽകാൻ അവയ്ക്കാവില്ല.
ഡ്രൈവ്‌വാൾ, ഇഷ്ടിക, മരം, ഫൈബർഗ്ലാസ്, സിലിക്ക (സെറാമിക് അല്ലെങ്കിൽ ഗ്ലാസ് ഉൽ‌പാദനത്തിൽ), സ്വീപ്പിംഗ്, നിർമ്മാണത്തിലോ വൃത്തിയാക്കൽ പ്രവർത്തനങ്ങളിലോ നേരിടുന്ന പൊടിപടലങ്ങളുള്ള അന്തരീക്ഷത്തിലും പൂമ്പൊടി തുടങ്ങിയ അലർജനുകളിൽ നിന്നും രക്ഷനേടാനും പൊടി മാസ്കുകൾ ഉപയോഗിക്കുന്നു. ധൂളിക്കൊടുങ്കാറ്റ്, മണൽക്കാറ്റ് എന്നിവയിൽ നിന്നും സംരക്ഷണം ലഭിക്കാനും ഇത്തരം മാസ്ക്ക് ഉപകരിക്കുന്നു.
വിവരണം
ഫിൽട്ടറിംഗ് ഫെയ്‌സ് പീസ് റെസ്പിറേറ്റർ അല്ലെങ്കിൽ സർജിക്കൽ മാസ്ക് പോലെ തന്നെ ഡസ്റ്റ് മാസ്ക് ധരിക്കുന്നു, പക്ഷേ അത് അപകടകരമാവാം, കാരണം അവ ഓരോന്നും വായുവിലൂടെയുള്ള അപകടങ്ങളിൽ നിന്ന് സംരക്ഷിക്കുന്നു. തെറ്റായ മാസ്ക് ഉപയോഗിക്കുന്നത് കാര്യമായതും മാരകമായതുമായ അപകടത്തിന് കാരണമാകും. കാരണം വിവിധതരം പരിരക്ഷകളുള്ള പല ഡസ്റ്റ് മാസ്കുകളും സമാനമായി കാണപ്പെടാം. ഇക്കാരണത്താൽ, പെയിന്റ് മാസ്കുകളായി ഉപയോഗിക്കുന്ന റെസ്പിറേറ്ററുകളുമായി ഡസ്റ്റ് മാസ്ക്  ആശയക്കുഴപ്പത്തിലാക്കുന്നത് അപകടകരമാണ്.
ഡസ്റ്റ് മാസ്കുകൾ വിലകുറഞ്ഞതും ഭാരം കുറഞ്ഞതും ഒരുപക്ഷേ കൂടുതൽ സുഖപ്രദമായതുമാവാം. പക്ഷേ, ശ്വസന പരിരക്ഷ നൽകുന്നില്ല.
നിയന്ത്രണം
ചില ഏഷ്യൻ രാജ്യങ്ങളിൽ തൊഴിൽ ഉപയോഗത്തിന് വിരുദ്ധമായി ദൈനംദിന സിവിലിയൻ ഉപയോഗത്തിനായി ഉദ്ദേശിച്ചിട്ടുള്ള പൊടി-ഗ്രേഡ് മാസ്കുകൾക്ക് നിയന്ത്രണങ്ങളുണ്ട്. ഡസ്റ്റ് മാസ്കുകൾ 1930 മുതൽ യുണൈറ്റഡ് സ്റ്റേറ്റ്സ് ബ്യൂറോ ഓഫ് മൈൻസ് സാക്ഷ്യപ്പെടുത്തിയിട്ടുണ്ട്. ഫിൽട്ടറിംഗ് ഫെയ്‌സ് പീസ് ഒരു തരം റെസ്പിറേറ്ററുകളായി കണക്കാക്കപ്പെടുന്നു, കൂടാതെ N95 മാസ്ക് ഒരു ഫിൽട്ടറിംഗ് ഫെയ്‌സ് പീസാണ്.
അവലംബം
വർഗ്ഗം:സുരക്ഷാവസ്ത്രങ്ങൾ
പാവിട്ടപ്പുറം
ഇന്ത്യയിലെ കേരള സംസ്ഥാനത്ത് മലപ്പുറം ജില്ലയിൽ പൊന്നാനി താലുക്കിൽ പെരുമ്പടപ്പ് ബ്ളോക്കിൽ ആലങ്കോട് പഞ്ചായത്തിൽ സ്ഥിതി ചെയ്യുന്നു. ചങ്ങരംകുളമാണ് പോലീസ് സ്റ്റേഷൻ, ഓർഡിനറി ലിമിറ്റഡ് ബസ്സുകളുടെ ഫെയർസ്റ്റേജ് ചങ്ങരംകുളം കഴിഞാൽ പാവിട്ടപ്പുറം ആണ്, അസ്സബാഹ് അറബി കോളേജും അസ്സബാഹ് ഗേൾസ് സ്കൂളും പാവിട്ടപ്പുറത്താണ്.
അവലംബം
വർഗ്ഗം:മലപ്പുറം ജില്ലയിലെ ഗ്രാമങ്ങൾ
തരുണവാചസ്പതി
സംസ്കൃത കാവ്യശാസ്ത്രകാരൻ. 12-ാം ശ.-മാണ് ജീവിതകാലം. ധർമവാചസ്പതി എന്ന പേരിലും അറിയപ്പെട്ടിരുന്നു. ദണ്ഡിയുടെ പ്രശസ്ത കാവ്യശാസ്ത്രഗ്രന്ഥമായ കാവ്യാദർശത്തിനു വാചസ്പതി രചിച്ച വ്യാഖ്യാനം പ്രസിദ്ധമാണ്. ഈ ഒരേ ഒരു രചനയിലൂടെ സംസ്കൃത കാവ്യമീമാംസാമണ്ഡലത്തിൽ ചിര പ്രതിഷ്ഠ നേടാൻ ഇദ്ദേഹത്തിനു കഴിഞ്ഞു. എം. രംഗാചാര്യ വിശദമായ ആമുഖപഠനത്തോടുകൂടി ഇത് മദ്രാസിൽ നിന്നു പ്രസിദ്ധീകരിച്ചിട്ടുണ്ട്.
15-ാം ശ.-ത്തിൽ രചിച്ച അജ്ഞാതകർത്തൃകമായ സുഭാഷിത സംഗ്രഹം എന്ന കൃതിയിൽ ഈ വ്യാഖ്യാനത്തിലെ ഭാഗങ്ങൾ ഉദ്ധരിച്ചുകാണുന്നു. ഉത്കൃഷ്ടമായ സ്വതന്ത്ര്യ കൃതിക്കു ലഭിക്കുന്നതിനു സമാനമായ പ്രസിദ്ധി ശ്രേഷ്ഠമായ വ്യാഖ്യാനഗ്രന്ഥങ്ങൾക്കും ലഭ്യമാണ് എന്നതിനുദാഹരണമാണ് ശങ്കരാചാര്യർ, അഭിനവഗുപ്തൻ, മല്ലിനാഥൻ, തരുണവാചസ്പതി തുടങ്ങിയവരുടെ വ്യാഖ്യാനഗ്രന്ഥങ്ങൾ.
അവലംബം
വർഗ്ഗം:സംസ്കൃതപണ്ഡിതർ
പത്രീസ്യോ ഗുസ്മൻ
ചിലിയിലെ കത്തോലിക് സർവ്വകലാശാലയിൽ ചലച്ചിത്രനിർമ്മാണം അഭ്യസിച്ച ഗുസ് മൻ  മാദ്രിദിലെ ഒഫീഷ്യൽ സ്ക്കൂൾ ഓഫ് ഫിലിമിൽ നിന്നും ചലച്ചിത്രസംവിധാനത്തിൽ 1970 ൽ ബിരുദം നേടുകയുണ്ടായി.
ബാറ്റിൽ ഓഫ് ചിലി, സാൽവഡോർ അലന്ദെ എന്നിവ അദ്ദേഹത്തിന്റെ വിഖ്യാതചലച്ചിത്രങ്ങളിൽപ്പെടുന്നു.
അന്താരാഷ്ട്ര ഡോക്യുമെന്ററിചിത്രോത്സവത്തിന്റെ സ്ഥാപകനും തലവനുമാണ് ഗുസ് മൻ.
അവലംബം
വർഗ്ഗം:ചലച്ചിത്രസംവിധായകർ വർഗ്ഗം:1941-ൽ ജനിച്ചവർ
മാൺഡ് ഹുസൈൻപൂർ
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് മാൺഡ് ഹുസൈൻപൂർ. കപൂർത്തല ജില്ല ആസ്ഥാനത്തുനിന്നും 32 കിലോമീറ്റർ അകലെയാണ് മാൺഡ് ഹുസൈൻപൂർ സ്ഥിതിചെയ്യുന്നത്. ഭുലത്ത് ഉപജില്ലയിലാണ് മാൺഡ് ഹുസൈൻപൂർ. ഉപജില്ലാ ആസ്ഥാനമായ ഭുലത്ത് പട്ടണത്തിൽ നിന്നും 32 കിലോമീറ്റർ മാറിയാണ് ഈ വില്ലേജിന്റെ സ്ഥാനം. മാൺഡ് ഹുസൈൻപൂർ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് മാൺഡ് ഹുസൈൻപൂർ ൽ 21 വീടുകൾ ഉണ്ട്. ആകെ ജനസംഖ്യ 94 ആണ്. ഇതിൽ 53 പുരുഷന്മാരും 41 സ്ത്രീകളും ഉൾപ്പെടുന്നു. മാൺഡ് ഹുസൈൻപൂർ ലെ സാക്ഷരതാ നിരക്ക് 78.72 ശതമാനമാണ്. ഇത് സംസ്ഥാന ശരാശരിയായ 75.84 ലും മേലെയാണ്. മാൺഡ് ഹുസൈൻപൂർ ലെ 6 വയസ്സിനു താഴെയുള്ള കുട്ടികളുടെ എണ്ണം 5 ആണ്. ഇത് മാൺഡ് ഹുസൈൻപൂർ ലെ ആകെ ജനസംഖ്യയുടെ 5.32 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 22 പുരുഷന്മാർ വിവിധ തൊഴിലുകളിൽ ഏർപ്പെട്ടിരിക്കുന്നു. മുഴുവൻ ആളുകളും അവരുടെ ജോലി ജീവിതവരുമാനമാർഗ്ഗമായി കണക്കാക്കുന്നു.
ജാതി
പട്ടിക ജാതിയിലോ പട്ടിക വർഗ്ഗത്തിലോ പെടുന്ന ആരും മാൺഡ് ഹുസൈൻപൂർ വില്ലേജിലില്ല.
മഹിള (ആനുകാലികം)
ആദ്യകാല മലയാള പ്രസിദ്ധീകരണങ്ങളിലൊന്നാണ് മഹിള. 1922 ൽ ചെങ്ങന്നൂരിൽ നിന്നു ബി. ഭഗീരഥിയമ്മ പ്രസാധകയായി പുറത്തിറക്കിയ ‘മഹിള’ സ്ത്രീപക്ഷ പ്രാമുഖ്യമുള്ള തായിരുന്നു. ഏതാണ്ട് 20 വർഷം പുറത്തിറങ്ങിയ മഹിള, സ്ത്രീ ഉന്നമനത്തിനായി നിലകൊള്ളുകയും ശക്തമായി വാദിക്കുകയും ചെയ്തു. അക്കാലത്തെ മലയാള മാസികകളിൽ ഏറ്റവും കൂടുതൽ കാലം പ്രസിദ്ധീകരണം തുടർന്നതും മഹിളയാണ്.
ചെങ്ങന്നൂർ മഹിളാലയത്തിന്റെ ആഭിമുഖ്യത്തിൽ 1921 ജനുവരിയിൽ ആരംഭിച്ച മഹിള ഇരുപത് വർഷത്തോളം പ്രസിദ്ധീകരിച്ചിരുന്നു. തിരുവനന്തപുരത്തെ എ.ആർ.വി പ്രസ്സിലും പിന്നീട് തിരുവല്ല നാഷണൽ പ്രിന്റിംഗ് പ്രസിലുമായിരുന്നു അച്ചടി. മഹാറാണി സേതു പാർവ്വതിഭായിയുടെ പ്രോത്സാഹനത്തിലായിരുന്നു പ്രസിദ്ധീകരണം. ബി. ഭഗീരഥിയമ്മയോടൊപ്പം പിന്നീട് പി. ശ്രീധരൻ പിള്ളയും പ്രസാധനത്തിൽ പങ്കാളിയായി. സർദാർ കെ.എം. പണിക്കർ, പന്തളം കേരള വർമ്മ, ഉള്ളൂർ, പുത്തേഴത്ത് രാമൻ മേനോൻ, സി.എസ്. സുബ്രഹ്മണ്യൻ പോറ്റി, ബി. കല്യാണിയമ്മ തുടങ്ങി നിരവധി പ്രസിദ്ധരായിരുന്നു മഹിളയുടെ എഴുത്തുകാർ.
പുറം കണ്ണികൾ
വർഗ്ഗം:ആനുകാലികങ്ങൾ വർഗ്ഗം:മലയാള വനിതാ പ്രസിദ്ധീകരണങ്ങൾ
ആൻഡേർസൺ, അലാസ്ക
ആൻഡേർസൺ ഡിനാല് ബറോ യിലുൾപ്പെട്ട അലാസ്ക സംസ്ഥാനത്തെ ഒരു പട്ടണമാണ്. ഈ പട്ടണം ബറോയിലെ ഒരേയൊരു സംയോജിപ്പിക്കപ്പെട്ട സമൂഹമാകുന്നു. 2010 ലെ സെൻസസ് അനുസരിച്ച് ഈ പട്ടണത്തിലെ ജനസംഖ്യ 246 ആണ്. ഇത് 2000 ലെ സെൻസസിലെ 367 നേക്കാൾ കുറവാണ്.
പുറംകണ്ണികൾ
വർഗ്ഗം:അലാസ്കയിലെ പട്ടണങ്ങൾ
മുറിറ്റ്സ് ദേശീയോദ്യാനം
മുറിറ്റ്സ് ദേശീയോദ്യാനം (German: Müritz-Nationalpark) ജർമ്മൻ സംസ്ഥാനമായ മെക്ക്ലെൻബർഗ്-വോർപോമ്മെർണിന്റെ തെക്കുഭാഗത്ത് ബെർലിൻ, റോസ്റ്റോക്ക് എന്നീ പട്ടണങ്ങൾക്കു നടുവിലുള്ള ഒരു ദേശീയോദ്യാനമാണ്. മെക്ലെൻബർഗിഷെ സീൻപ്ലാറ്റെ ജില്ലയിലെ മുറിറ്റ്സ് ലേക്ക് ലാൻറിലേയ്ക്ക് ഈ ദേശീയോദ്യാനത്തിൻറെ വലിയൊരു ഭാഗം വ്യാപിച്ചു കിടക്കുന്നു. 1990 ൽ രൂപീകരിക്കപ്പെട്ട ഈ ദേശീയോദ്യാനത്തിൻറെ മൊത്തം വിസ്തീർണ്ണം 318 ചതുരശ്രകിലോമീറ്ററാണ്. സന്ദർശകർക്ക് വാറൻ നഗരത്തിനടുത്തുള്ള മുറിറ്റ്സ്യൂമിലെ വിസിറ്റർ സെൻററിൽനിന്ന് ദേശീയോദ്യാനത്തെക്കുറിച്ചുള്ള  വിവരങ്ങൾ ലഭിക്കുന്നു.
ഭൂമിശാസ്ത്രം
മുറിറ്റ്സ്, സെറാൻ എന്നീ രണ്ട് പ്രദേശങ്ങളായി ഈ ഈ ദേശീയോദ്യാനം വിഭജിക്കപ്പെട്ടിരിക്കുന്നു. വലിപ്പം കൂടുതലുള്ള ഒന്നാമത്തെ പ്രദേശം മെറിറ്റ്സ് തടാകത്തിന്റെ കിഴക്കൻ തീരങ്ങളിൽ നിന്ന് ന്യൂസ്ട്രെലിറ്റ്സ് പട്ടണം വരെ  വ്യാപിച്ചിരിക്കുന്നു. രണ്ടാമത്തെ, ചെറിയ ഭാഗം ന്യൂസ്ട്രെലിറ്റ്സിന് കിഴക്കായി സ്ഥിതി ചെയ്യുന്നു.
പാർക്കിലെ ഭൂപ്രകൃതിയുള്ളവയാണ് ടെർമിനൽ മൊറൈൻ, sandur, താഴ്ന്ന പ്രദേശങ്ങളിൽ നിന്ന് നിർമ്മിച്ചിരിക്കുന്നത്
വനഭൂമിയുടെ 65% വനവുമാണ്, 12% തടാകങ്ങൾ. ബാക്കി പ്രദേശം ചതുപ്പുകൾ അല്ലെങ്കിൽ പുൽമേടുകൾകൊണ്ടാണ് നിർമ്മിച്ചിരിക്കുന്നത്. ദേശീയോദ്യാനത്തിൻറെ ഭൂപ്രകൃതി ടെർമിനൽ മൊറെയ്ൻ, സാൻഡർ, നിമ്ന്നപ്രദേശങ്ങൾ എന്നിവ ഇടകലർന്നതാണ്. ഉദ്യാനത്തിൻറ 65 ശതമാനം ഭാഗം വനമേഖലയും 12 ശതമാനം ഭാഗം തടാകങ്ങളുമാണ്. ബാക്കി ഭാഗങ്ങൾ ചതുപ്പുകളോ പുൽമേടുകളോ ആണ്. മുറിറ്റ്സ് തടാകത്തിന് 118 ചതുരശ്ര കിലോമീറ്റർ വിസ്തീർണ്ണമുള്ളതാണ്. എന്നാൽ തടാകത്തിൻറെ കിഴക്കൻ തീരം മാത്രമേ ദേശീയോദ്യാനത്തിൻറെ ഭാഗമായി വരുന്നുള്ളൂ. ദേശീയോദ്യാനത്തിനു സമീപസ്ഥമായ നഗരങ്ങൾ വാറൻ, ന്യൂസ്ട്രെലിറ്റ്സ് എന്നിവയാണ്. ബാൾട്ടിനും വടക്കൻ കടലിനുമിടയിലുള്ള വെള്ളം വിഭജിക്കുന്നതിന്റെ ഭാഗമായി ഹ്യൂൽ മിച്ചട്രി വിഭാഗത്തിൽ എത്തുന്നു. ഏകദേശം 100 തടാകങ്ങൾ കൂടാതെ ചെറുതും വലുതുമായി നിരവധി ജലസ്രോതസ്സുകൾ, തോടുകൾ എന്നിവയും ഉദ്യാനത്തിനുള്ളിലായിട്ടുണ്ട്. മുറിറ്റ് മേഖലയിൽനിന്നുത്ഭവിക്കുന്ന ഹാവൽ നദി ബാൾട്ടിക്കിനും വടക്കൻ കടലിനുമിടയിലുള്ള ജലത്തെ വിഭജിക്കുന്നു.
അവലംബം
വർഗ്ഗം:ജർമ്മനിയിലെ ദേശീയോദ്യാനങ്ങൾ
സ്പൈരോ അഗ്ന്യു
അമേരിക്കൻ ഐക്യനാടുകളുടെ മുപ്പത്തി ഒമ്പതാമത്തെ വൈസ് പ്രസിഡന്റായിരുന്നു സ്പൈരോ അഗ്ന്യു - Spiro Agnew.
അവലംബം
വർഗ്ഗം:അമേരിക്കൻ വൈസ് പ്രസിഡന്റുമാർ
അവാഷ് ദേശീയോദ്യാനം
അവാഷ് ദേശീയദ്യാനം, എത്യോപ്യയിലെ ദേശീയ ഉദ്യാനങ്ങളിൽ ഒന്നാണ്. അഫാർ മേഖലയുടെ തെക്കേ അറ്റത്തും ഒറോമിയ മേഖലയുടെ മിസ്‍റാക്ക് ഷെവ സോണിലെ വടക്കുകിഴക്കൻ മൂലയിലുമായി വ്യാപിച്ചുകിട്ക്കുന്ന ഈ ദേശീയോദ്യാനം, അഡിസ് അബാബയിൽ നിന്നും കിഴക്ക് 225 കിലോമീറ്റർ കിഴക്കായിട്ടാണ് സ്ഥിതിചെയ്യുന്നത്. ഇത് അവാഷിന് ഏതാനും കിലോമീറ്റര് പടിഞ്ഞാറായിട്ടാണ്. ഇതിൻറെ തെക്കൻ അതിർത്തി അവാഷ് നദിയ്ക്കു സമാന്തരമായുള്ള 756 ചതുരശ്ര കിലോമീറ്റർ വിസ്തൃതിയുള്ള അക്കേഷ്യ വനങ്ങളും പുൽമേടുകളുമാണ്. അഡിസ് അബാബ - ദെയർ ദാവ ഹൈവേ ഈ ദശീയോദ്യാനത്തിലൂടെ കടന്നുപോകുന്നു.
അവലംബം
വർഗ്ഗം:എത്യോപ്യയിലെ ദേശീയോദ്യാനങ്ങൾ
ഗോവിന്ദ് പൻസാരെ
മഹാരാഷ്ട്ര സ്വദേശിയായ ഒരു രാഷ്ട്രീയ പ്രവർത്തകനും ഗ്രന്ഥകാരനും കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ (CPI) മുതിർന്ന നേതാവും ബുദ്ധിജീവിയുമായിരുന്ന വ്യക്തിയാണ് ഗോവിന്ദ് പൻസാരെ (Marathi: गोविंद पानसरे) (26 November 1933 - 20 February 2015). പതിനേഴാം നൂറ്റാണ്ടിലെ മഹാരാഷ്ട്ര ഭരണാധികാരിയായിരുന്ന ശിവജിയെക്കുറിച്ച് രചിച്ച ആരായിരുന്നു ശിവജി? എന്ന അദ്ദേഹത്തിന്റെ പുസ്തകം ജനപ്രീതി നേടിയിരുന്നു. ഈ പുസ്തക രചന കാരണം വർഗ്ഗീയ തീവ്രവാദികളിൽ നിന്ന് അദ്ദേഹം ഭീഷണി നേരിട്ടിരുന്നു.
2015 ഫെബ്രുവരി 16ന് അദ്ദേഹത്തെയും ഭാര്യയേയും കൊലയാളികൾ വെടിവെച്ചുകൊല്ലാൻ ശ്രമിക്കുകയും ഗുരുതരമായി പരിക്കേറ്റ അദ്ദേഹം ഫെബ്രുവരി 20ന് മരണപ്പെടുകയും ചെയ്തു.
കൊലപാതകത്തിന് ഏഴു മാസങ്ങൾക്ക് ശേഷം ഹിന്ദുത്വ തീവ്രവാദ സംഘടനയായ സനാതൻ സൻസ്തയുടെ പ്രവർത്തകർ കൊലപാതകക്കേസിൽ അറസ്റ്റിലായി.
അവലംബം
വർഗ്ഗം:സി.പി.ഐ. പ്രവർത്തകർ വർഗ്ഗം:കൊല ചെയ്യപ്പെട്ട ഇന്ത്യാക്കാർ വർഗ്ഗം:ആവിഷ്കാര സ്വാതന്ത്ര്യം വർഗ്ഗം:1933-ൽ ജനിച്ചവർ വർഗ്ഗം:നവംബർ 26-ന് ജനിച്ചവർ വർഗ്ഗം:2015-ൽ മരിച്ചവർ വർഗ്ഗം:ഫെബ്രുവരി 20-ന് മരിച്ചവർ വർഗ്ഗം:മറാത്തി എഴുത്തുകാർ
പിന്നണി ഗായകർ
ചലച്ചിത്രങ്ങളിൽ ഉപയോഗിക്കുന്നതിന് മുൻകൂട്ടി പാടി റെക്കോർഡുചെയ്യുന്ന ഗായകരാണ് പിന്നണി ഗായകർ. പിന്നണിഗായകരുടെ ഗാനങ്ങൾ റെക്കോർഡുചെയ്ത് ചലച്ചിത്രങ്ങളിൽ അഭിനേതാക്കൾ ക്യാമറകൾക്കു മുൻപിൽ ചുണ്ട് ചലിപ്പിച്ച് അഭിനയിക്കുന്നു. പിന്നണിഗാനം ആലപിക്കുന്ന ഗായികയെ പിന്നണിഗായികയെന്നും ഗായകനെ പിന്നണിഗായകനെന്നും വിളിക്കുന്നു. യഥാർത്ഥ ഗായകരെ ചലച്ചിത്രത്തിൽ കാണുവാൻ സാധിക്കില്ല.
ദക്ഷിണേഷ്യയിൽ
ഇന്ത്യൻ ഉപഭൂഖണ്ഡത്തിൽ നിർമ്മിക്കുന്ന ദക്ഷിണേഷ്യൻ സിനിമകൾ ഈ സാങ്കേതികവിദ്യ ഉപയോഗിക്കുന്നതിന് പേരുകേട്ടതാണ്. ഭൂരിഭാഗം ഇന്ത്യൻ സിനിമകളും പാക്കിസ്ഥാൻ സിനിമകളും സാധാരണയായി ആറോ ഏഴോ ഗാനങ്ങൾ ഉൾക്കൊള്ളുന്നു. ഇന്ത്യയിൽ നിന്നുള്ള ആദ്യ ശബ്ദചിത്രമായ ആലം ആരയ്ക്കായി 1952 അല്ലെങ്കിൽ 1953 വരെ ചിത്രത്തിന്റെ ഷൂട്ടിംഗിനിടെയിലും റെക്കോർഡിംഗ് സ്റ്റുഡിയോയിലുമായി രണ്ട് പ്രാവശ്യം ഗാനങ്ങൾ റെക്കോർഡ് ചെയ്തു. ഇന്ത്യയിലെ ജനപ്രിയരായ പിന്നണിഗായകർക്ക് ജനപ്രിയ അഭിനേതാക്കൾ, സംഗീത സംവിധായകർ,  എന്നിവരുടെ അതേ പദവി ലഭിക്കുന്നു. കൂടാതെ അവർക്ക് പൊതുജന പ്രശംസയും ലഭിക്കുന്നു. പിന്നണിഗായകരിൽ ഭൂരിഭാഗവും തുടക്കത്തിൽ ശാസ്ത്രീയ സംഗീതത്തിൽ പരിശീലനം നേടിയവരാണ്. പിന്നീട് അവർ അവരുടെ ശ്രദ്ധേയത നേടിയെടുക്കുന്നു. മുഹമ്മദ് റാഫി, അഹമ്മദ് റുഷ്ദി എന്നിവരെ ദക്ഷിണേഷ്യയിലെ ഏറ്റവും സ്വാധീനമുള്ള രണ്ട് ഗായകരായി കണക്കാക്കുന്നു.
പ്രധാനമായും ഹിന്ദി സിനിമകളിൽ പ്രവർത്തിച്ചിട്ടുള്ള സഹോദരിമാരായ ലതാ മങ്കേഷ്കർ, ആശാ ഭോസ്‌ലെ എന്നിവരെ ഇന്ത്യയിലെ ഏറ്റവും അറിയപ്പെടുന്നതും ശ്രദ്ധേയരുമായ ഗായകരിൽ രണ്ടുപേരായി വിലയിരുത്താറുണ്ട്. സംഗീത ചരിത്രത്തിലെ ഏറ്റവും കൂടുതൽ ഗാനങ്ങൾ റെക്കോർഡുചെയ്‌ത കലാകാരിയായി ഭോസ്‌ലെയെ 2011-ൽ ഗിന്നസ് ഔദ്യോഗികമായി അംഗീകരിച്ചു.
അവലംബം
വർഗ്ഗം:തൊഴിലുകൾ - അപൂർണ്ണലേഖനങ്ങൾ വർഗ്ഗം:തൊഴിലുകൾ വർഗ്ഗം:ചലച്ചിത്രപിന്നണിഗായകർ
ഇസിഡോർ ക്ലിന്റൺ റൂബിൻ
ഒരു അമേരിക്കൻ ഗൈനക്കോളജിസ്റ്റാണ് ഇസിഡോർ ക്ലിന്റൺ റൂബിൻ (ജനുവരി 8, 1883 ജർമ്മനിയിൽ - ജൂലൈ 10, 1958 ലണ്ടനിൽ) അദ്ദേഹം റൂബിൻ ടെസ്റ്റ്, ട്യൂബൽ ഇൻസുഫ്ലേഷൻ ടെസ്റ്റ് വികസിപ്പിച്ചെടുത്തു. വന്ധ്യതാ അന്വേഷണത്തിൽ ട്യൂബൽ പേറ്റൻസി പരിശോധിക്കുന്നതിനുള്ള ഒരു ഓഫീസ് നടപടിക്രമമാണിത്.
ജീവചരിത്രം
റൂബിൻ ജനിച്ചത് പ്രഷ്യയിലെ ഒരു ചെറിയ സ്ഥലമായ ഫ്രെഡ്രിക്‌ഷോഫിലാണ് എങ്കിലും, താൻ ജനിച്ചത് വിയന്നയിലാണെന്നാണ് അദ്ദേഹം സാധാരണ ജനങ്ങളോട് പറയാറുള്ളത്. നെഹീമിയ റൂബിനും ഭാര്യ ഫ്രോമയും നീ കെല്ലറുമായിരുന്നു റൂബിന്റെ മാതാപിതാക്കൾ. ചെറുപ്രായത്തിൽ തന്നെ അമേരിക്കയിലെത്തി, ന്യൂയോർക്കിലെ സിറ്റി കോളേജിൽ നിന്ന് വിദ്യാഭ്യാസം നേടി. 1905-ൽ കൊളംബിയ യൂണിവേഴ്സിറ്റിയിൽ നിന്ന് മെഡിക്കൽ ബിരുദം നേടി. തുടർന്ന് മൗണ്ട് സിനായ് ഹോസ്പിറ്റലിൽ മൂന്ന് വർഷം പരിശീലനം നേടി. 1909-ൽ, II യൂണിവേഴ്‌സിറ്റേറ്റ്-ഫ്രൗൻക്ലിനിക്കിലെ സ്‌കോട്ട്‌ലാൻഡറിന്റെ ഗൈനക്കോളജിക്കൽ പാത്തോളജി ലബോറട്ടറിയിൽ ഒരു വർഷം ജോലി ചെയ്യാൻ അദ്ദേഹം വിയന്നയിലേക്ക് പോയി. 1914-ൽ, സിൽവിയ അണ്ടർബെർഗിനെ വിവാഹം കഴിച്ച വർഷം, ഏണസ്റ്റ് വെർട്ടൈമിന്റെ കീഴിൽ പഠിക്കാൻ അദ്ദേഹം വിയന്നയിലേക്ക് മടങ്ങി. ന്യൂയോർക്കിൽ തിരിച്ചെത്തിയ അദ്ദേഹം മൗണ്ട് സീനായ് ഹോസ്പിറ്റലിലെയും ബെത്ത് ഇസ്രായേൽ ഹോസ്പിറ്റലിലെയും സ്റ്റാഫിൽ ചേർന്നു. 1937 മുതൽ 1948 വരെ അദ്ദേഹം കൊളംബിയ സർവകലാശാലയിൽ പ്രസവചികിത്സയുടെയും ഗൈനക്കോളജിയുടെയും ക്ലിനിക്കൽ പ്രൊഫസറായിരുന്നു. മൗണ്ട് സീനായ് ഹോസ്പിറ്റലിലെ സജീവ സേവനത്തിൽ നിന്ന് 1945-ൽ വിരമിച്ച അദ്ദേഹം ഒരു കൺസൾട്ടന്റായി. ലണ്ടനിൽ ഒരു സമ്മേളനത്തിൽ പങ്കെടുക്കവേ, 1958 ജൂലൈ 10-ന് റൂബിൻ മരിച്ചു.
അവലംബം
വർഗ്ഗം:1883-ൽ ജനിച്ചവർ വർഗ്ഗം:1958-ൽ മരിച്ചവർ
പെഗ് + ക്യാറ്റ്
2012-ൽ പുറത്തിറങ്ങിയ ദ ചിക്കൻ പ്രോബ്ളം എന്ന കുട്ടികൾക്കായുള്ള പുസ്തകത്തെ അടിസ്ഥാനപ്പെടുത്തി നിർമ്മിച്ച ഒരു അമേരിക്ക ൻ കനേഡിയ ൻ അനിമേഷൻ ടെലിവിഷൻ പരമ്പരയാണ് പെഗ് + ക്യാറ്റ്. 3 മുതൽ 5 വയസുവരെ പ്രായമുള്ള കുട്ടികളെ ലക്ഷ്യമാക്കുന്ന ഈ ഈംഗ്ലീഷ് പരമ്പര, കുട്ടികളിൽ കണക്കിൽ താൽപര്യം ജനിപ്പിക്കുന്നതിനും പ്രശ്നപരിഹാരങ്ങൾക്കുള്ള വഴികൾ വികസിപ്പിക്കുന്നതിനുമാണ് ഊന്നൽ നൽകുന്നത്.
അവലംബം
വർഗ്ഗം:ടെലിവിഷൻ പരമ്പരകൾ വർഗ്ഗം:കുട്ടികൾക്കായുള്ള ടെലിവിഷൻ പരിപാടികൾ
മിൽ‌ഡ്രഡ് ഹാരിസ്
മിൽ‌ഡ്രഡ് ഹാരിസ് (ജീവിതകാലം: നവംബർ 29, 1901 - ജൂലൈ 20, 1944) ഇരുപതാം നൂറ്റാണ്ടിന്റെ പ്രാരംഭത്തിൽ ചലച്ചിത്ര ലോകത്തു പ്രവർത്തിച്ചിരുന്ന ഒരു അമേരിക്കൻ നടിയായിരുന്നു. ഒരു ബാലനടിയായി ഏകദേസം 11 വയസ് പ്രായമുള്ളപ്പോൾ ചലച്ചിത്രമേഖലയിൽ അരങ്ങേറ്റംകുറിച്ച മിൽഡ്രഡ് ഹാരിസ് ചാർലി ചാപ്ലിന്റെ ആദ്യ പത്നി കൂടിയായിരുന്നു.
ആദ്യകാലം
വയോമിങ്ങിലെ ഷയേനിൽ ഒരു ടെലിഗ്രാഫ് ഓപ്പറേറ്ററായ ഹാരി ഹാരിസിന്റെയും അദ്ദേഹത്തിന്റെ പത്നിയായിരുന്ന അന്ന പാർസൺസ് ഫൂട്ടെയുടെയും പുത്രിയായി മിൽഡ്രഡ് ഹാരിസ് ജനിച്ചു. 1912 ൽ ഫ്രാൻസിസ് ഫോർഡും തോമസ് എച്ച്. ഇൻസും സംവിധാനം ചെയ്ത ദ പോസ്റ്റ് ടെലിഗ്രാഫർ എന്ന വെസ്റ്റേൺ ഹ്രസ്വ ചിത്രത്തിലൂടെ തന്റെ പതിനൊന്നാമത്തെ വയസ്സിൽ ഹാരിസ് ആദ്യമായി സ്‌ക്രീനിൽ പ്രത്യക്ഷപ്പെട്ടു. പലപ്പോഴും ബാലതാരം പോൾ വില്ലിസിനൊപ്പം പ്രത്യക്ഷപ്പെട്ടിരുന്ന അവർ വിവിധ ബാല വേഷങ്ങളിലൂടെ ചലച്ചിത്രരംഗത്ത് തുടർന്നു.1914-ൽ ദി ഓസ് ഫിലിം മാനുഫാക്ചറിംഗ് കമ്പനി ദി മാജിക് ക്ലോക്ക് ഓഫ് ഓസ് എന്ന ചിത്രത്തിലെ ഫ്ലഫ്, ഹിസ് മജസ്റ്റി, ദ സ്കെയർക്രോ ഓഫ് ഓസ് എന്ന ചിത്രത്തിലെ ബട്ടൺ-ബ്രൈറ്റ് എന്നീ കഥാപാത്രങ്ങളെ അവതരിപ്പിക്കുവാൻ മിൽഡ്രഡ് ഹാരിസുമായി കരാറിലേർപ്പെട്ടു. 1916 ൽ, പതിനഞ്ചാമത്തെ വയസ്സിൽ, ഗ്രിഫിത്തിന്റെ ഇൻടോളറൻസ് എന്ന ഇതിഹാസ ചിത്രത്തിൽ അവർ ഒരു അന്തഃപുര വനിതയായി പ്രത്യക്ഷപ്പെട്ടു.
1920 കളിൽ, ബാലനടിയെന്ന നിലയിൽനിന്ന് ഹാരിസ് നായികാ കഥാപാത്രങ്ങളിലേയ്ക്ക് ചുവടു വയ്ക്കുകയും പ്രമുഖ നടന്മാരായ കോൺറാഡ് നാഗൽ, ചാർലി ചേസ്, മിൽട്ടൺ സിൽസ്, ലയണൽ ബാരിമോർ, റോഡ് ലാ റോക്വെ, മൂർ സഹോദരന്മാരായ ഓവൻ, ടോം എന്നിവരോടൊപ്പം അഭിനയിക്കുകയും ചെയ്തു. ഫ്രാങ്ക് കാപ്രയുടെ 1928 ലെ നിശബ്ദ നാടകീയ ചലച്ചിത്രമായ ദ പവർ ഓഫ് പ്രസ്സിൽ ഡഗ്ലസ് ഫെയർബാങ്ക്സ്, ജൂനിയർ, ജോബിന റാൽസ്റ്റൺ എന്നിവരോടൊപ്പം അഭിനയിച്ചു. അതേ വർഷം തന്നെ യൂണിവേഴ്സൽ പിക്ചേഴ്സിന്റെ ആദ്യ ശബ്ദ ചിത്രമായ മെലഡി ഓഫ് ലവ് എന്ന ചിത്രത്തിൽ വാൾട്ടർ പിഡ്ജോണിനൊപ്പം വേഷമിട്ടു.
സീ ജുൻ
ചൈന യിൽ നിന്നുള്ള നിന്നുള്ള ഒരു വനിതാ ചെസ്സ് ഗ്രാൻഡ്‌മാസ്റ്ററാണ് സീ ജുൻ (ജനനം: 1970 ഒക്ടോബർ 30). സീ ജുൻ ന്റെ പേരിൽ നിലവിൽ രണ്ട് വനിതാ ലോക റിക്കാർഡുകളാണുള്ളത് (1991-1996 ഉം 1999-2001ഉം). എലിസബത്ത് ബിക്കോവ യും സീ ജുൻ മാണ് നിലവിൽ രണ്ട് ലോക റിക്കാർഡുകളുള്ള വനിതാ ചെസ്സ് ചാമ്പ്യൻമാർ.
സീ ജുൻ ന്റെ ജീവിതപങ്കാളി മുൻ പരിശീലകനായിരുന്ന വു ഷവോബിൻ ആണ്.
ചെസ്സ് ജീവിതം
സീ ജുൻ ആറുവയസ്സുമുതൽ സീ ജുൻ സിയാങി എന്നു വിളിക്കുന്ന ചൈനീസ് ചെസ്സ് കളിച്ചു തുടങ്ങിയിരുന്നു. തന്റെ 10ാം വയസ്സിൽ സീ ജുൻ ചൈനീസ് ചെസ്സിലൽ ബെയ്‌ജിങ്ങ്‌ ലെ ചാമ്പ്യനായി. ചൈനീസ് അധികൃതരുടെ നിർദ്ദേശ പ്രകാരം അന്താരാഷ്ട്ര ചെസ്സ് കളിച്ചുതുടങ്ങി. ആ സമയങ്ങളിൽ കൃത്യമായ പരിശീലനവും അവസരങ്ങളുമൊന്നുമില്ലാതെ തന്നെ 1984 ൽ ചൈന യിൽ വെച്ചു നടന്ന പെൺകുട്ടികളുടെ ചെസ്സ് മത്സരത്തിൽ സീ ജുൻ ദേശീയ ചാമ്പ്യൻപട്ടം നേടി. 1988 ൽ അഡലെയ്‌ഡ് വെച്ച് നടന്ന ചെസ്സ് മത്സരത്തിൽ പങ്കെടുക്കുകയു അന്താരാഷ്ട്ര തലത്തിൽ ചെസ്സ് ഗ്രാൻഡ്‌മാസ്റ്ററാവുകയും ചെയ്തു, 1989 ൽ പോളണ്ടി ൽ വെച്ചു നടന്ന അന്താരാഷ്ട്ര ചെസ്സ് മത്സരത്തിൽ രണ്ടാം സ്ഥാനത്തിൽ എത്തുകയും ചെയ്തു.
1991 ൽ ജോർജിയ യുടെ ചെസ്സ് താരവും 1978–1991 വനിതാ ചെസ്സ് ലോകചാമ്പ്യനുമായ മയ ചിബുർനാഡ്സേ യെ 8½–6½ പോയിൻറ് നിലയിൽ പരാജയപ്പെടുത്തി. 1993 ൽ നാന ഇയോസ്ലാനി എന്ന ജോർജിയ ൻ ചെസ്സ് ചാമ്പ്യനെ 8½–2½ പോയിൻറ് നിലയിൽ പരാജയപ്പെടുത്തി. 1996 ൽ ഹംഗേറിയൻ ചെസ്സ് ചാമ്പ്യനായ സൂസൻ പോൾഗാർ മായി 8½–4½ പോയിൻറ് നിലയിൽ പരാജിതയായി രണ്ടാം സ്ഥാനത്തെത്തി. പക്ഷേ 1999 ൽ റഷ്യ ക്കാരിയായ അല്ലിസ ഗല്ല്യമോവ യെ 8½–6½ ന് പരാജയപ്പെടുത്തി സ്ഥാനം തിരിച്ചുപിടിച്ചു വെങ്കിലും മത്സരവ്യവസ്ഥയിൽ വന്ന പാകപ്പിഴവുകൾ കാരണം സ്ഥാനം തിരിച്ചു കൊടുക്കേണ്ടി വന്നു. 2000 ത്തിൽ ഫിഡെ മത്സരത്തിൽ സീ ജുൻ സ്വന്തം രാജ്യക്കാരിയായ ക്വിൻ കാനിയിങിനെ 2½–1½ ക്ക് തോൽപ്പിച്ചു.
പുറത്തേക്കുള്ള കണ്ണികൾ
വർഗ്ഗം:1970-ൽ ജനിച്ചവർ വർഗ്ഗം:ചെസ്സ് ഗ്രാൻഡ്മാസ്റ്റർമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ചെസ്സ് കളിക്കാർ വർഗ്ഗം:വനിത ചെസ്സ് ഗ്രാന്റ്മാസ്റ്റർമാർ
അഗസ്റ്റ ഫോക്സ് ബ്രോണർ
അഗസ്റ്റ ഫോക്സ് ബ്രോണർ (ജീവിതകാലം: ജൂലൈ 22, 1881 - ഡിസംബർ 11, 1966) ജുവനൈൽ മനശാസ്ത്ര മേഖലയിലെ തൻറെ പ്രവർത്തനത്തനങ്ങളുടെ പേരിൽ പ്രശസ്തയായ ഒരു അമേരിക്കൻ മനഃശ്ശാസ്‌ത്രജ്ഞയായിരുന്നു. ആദ്യത്തെ ചൈൽഡ് ഗൈഡൻസ് ക്ലിനിക്കിൻറെ രൂപീകരണത്തിൽ സഹകരിച്ച അവളുടെ ഗവേഷണം കുട്ടികളുടെ കുറ്റകൃത്യത്തിന് പിന്നിലെ കാരണങ്ങളെക്കുറിച്ചുള്ള മനഃശാസ്ത്ര സിദ്ധാന്തങ്ങൾക്ക് രൂപം നൽകിയതൊടൊപ്പം പാരമ്പര്യ സ്വഭാവങ്ങളിൽ സാമൂഹികവും പാരിസ്ഥിതികവുമായ ഘടകങ്ങളിൽ ശ്രദ്ധ കേന്ദ്രീകരിക്കേണ്ടതിന്റെ ആവശ്യകതയും ഊന്നിപ്പറയുന്നു.
ആദ്യകാലജീവിതം
1881 ജൂലൈ 22 ന് കെന്റക്കിയിലെ ലൂയിസ്‌വില്ലിൽ ഗുസ്‌താവ് ബ്രോണറുടെയും ഹന്ന ഫോക്‌സ് ബ്രോണറുടെയും മകളായി അഗസ്റ്റ ഫോക്സ് ബ്രോണർ ജനിച്ചു. ജൂതന്മാരായിരുന്ന കുടുംബത്തിന്റെ ഇരുവശത്തുമുള്ള അഗസ്റ്റ ഫോക്സ് ബ്രോണറുടെ മുത്തശ്ശീമുത്തശ്ശന്മാർ യഥാർത്ഥത്തിൽ ജർമ്മനിയിൽ നിന്നുള്ളവരായിരുന്നു. അവൾക്ക് രണ്ട് സഹോദരങ്ങൾ ഉണ്ടായിരുന്നു, ഒരു മൂത്ത സഹോദരനും ഒരു അനുജത്തിയും. വർഷങ്ങളോളം സിൻസിനാറ്റിയിൽ താമസിച്ച ശേഷം, ബ്രോണറുടെ കുടുംബം ലൂയിസ്‌വില്ലിലേക്ക് മടങ്ങിപ്പോകുകയും അവിടെ 1898-ൽ അവർ ഹൈസ്‌കൂൾ ഡിപ്ലോമ നേടുകയും ചെയ്തു.
വിദ്യാഭ്യാസം
ബ്രോണറുടെ അമ്മയും മുത്തശ്ശിയും അവളെ പഠിക്കാനും ഒരു കരിയർ കെട്ടിപ്പടുക്കാനും പ്രോത്സാഹിപ്പിച്ചു. ചെറുപ്പം മുതലേ ഒരു അധ്യാപികയാകാൻ ആഗ്രഹിച്ചിരുന്ന ബ്രോണർ, ഹൈസ്‌കൂൾ വിദ്യാഭ്യാസത്തിനു ശേഷം ലൂയിസ്‌വില്ലെ നോർമൽ സ്കൂളിൽ അധ്യാപകരുടെ സർട്ടിഫിക്കേഷൻ നേടി. നേത്രസംബന്ധമായ പ്രശ്‌നങ്ങൾ കാരണം ഹ്രസ്വകാലത്തേക്ക് പഠനം ഉപേക്ഷിച്ച അവർ ഏകദേശം ഒരു വർഷം അവളുടെ അമ്മായിയോടൊപ്പം യൂറോപ്പിൽ പര്യടനം നടത്തിയശേഷം പിന്നീട് സ്കൂൾ വിദ്യാഭ്യാസത്തിലേയ്ക്ക് തിരിച്ചെത്തി 1901-ൽ ബിരുദം നേടി.
കൊളംബിയ യൂണിവേഴ്‌സിറ്റി ടീച്ചേഴ്‌സ് കോളേജിൽ ചേർന്ന ശേഷം, ബ്രോണർ 1906-ൽ തന്റെ ബാച്ചിലേഴ്‌സ് ബിരുദവും (ബി.എസ്.) താമസിയാതെ 1909-ൽ ബിരുദാനന്തര ബിരുദവും (എ.എം.) പൂർത്തിയാക്കി. പഠനകാലത്ത്, മനശാസ്ത്രജ്ഞൻ എഡ്വേർഡ് എൽ. തോർൻഡൈക്കിന്റെ പാർട്ട് ടൈം ഗ്രേഡിംഗ് പേപ്പറുകൾക്കായി അവൾ ജോലി ചെയ്തു. 1911-ൽ പിതാവിന്റെ മരണം വരെ അവൾ ലൂയിസ്‌വില്ലെയിലെ അവളുടെ പഴയ സ്‌കൂളായ ഗേൾസ് ഹൈസ്‌കൂളിൽ പഠിപ്പിച്ചു. തോർൻഡൈക്കിനൊപ്പം ജോലി ചെയ്തുകൊണ്ട് ബോണർ ടീച്ചേഴ്‌സ് കോളേജിൽ തന്റെ ഡോക്ടറൽ പഠനം ആരംഭിച്ചു.